Euskal literaturaren kritika gay eta lesbiarra - Auñamendi Eusko Entziklopedia\nIkerketa gay eta lesbiarrak postestrukturalismoaren eta ikasketa kulturalen testuinguruan sortu eta garatu ziren 1970eko hamarkadatik aurrera. Diziplina arteko ikasketa hauek askotariko diskurtsoen analisia izan dute xede (diskurtso politikoak, sozialak, literarioak...). Literatur kritika gay eta lesbiarraren asmoa izan da literaturaren historiek eta kanonak ezkutaturiko literatur testuak nahiz egileak bistaratzea, eta baita gay eta lesbianen irudikapen literarioak aztertzea ere teorizazio berrien argitan, tradizio literario bat eta identitate bat identifikatzeko xedez (Selden, Widdowson, Brooker 2001).\nEuskal literatur kritikari dagokionez, bakanak dira teoria gay, lesbiko edo queer-aren ikuspegitik eginiko irakurketak. Joseba Gabilondok 1990eko hamarkadan argitaratutako hainbat artikuluk zabaldu zuten bide hau euskal literaturaren gaineko kritikan (2006an liburuan euskaraz jasoak). 2000tik aurrera testuinguru ez-akademikoan homosexualitatearen irudikapen literarioa hizpide hartu bada ere (mahai-inguru, hedabide, ikastaroetan) 2010ean argitaratutako Desira desordenatuak. Queer irakurketak (euskal) literaturaz saio kolektiboa da homosexualitatearen irudikapen literarioaz arduratzen den lehen kritika-lan monografikoa.\nTradizioa berrirakurtzeko proposamenak\nAzken hamarkadako kritika-lan horiek heterosexualitateaz besteko literatura euskaldunaren tradizioa irudikatzen lagundu dute, nagusiki kanonetik kanpoko hainbat narratiba-lan kritikaren erdigunean jarriz, eta pertsonaien analisia ardatz hartuta. Bakanagoak izan dira bestelako literatura-lanak ikuspegi gay, lesbiko edo transgenerotik berrirakurtzeko proposamenak, izan badiren arren: Lauaxetaren poemen gay irakurketa iradoki du Rikardo Arregik (2010), tradiziozko baladen interpretazio lesbiarra Josune Muñozek (2010), edo Katalina Eleizegiren Erauso Katariñe antzezlanaren transgenero-interpretazioa Amaia Alvarez Uriak (2011).\nIrudikapen narratiboen irakurketak\nLesbianen irudikapen narratiboa\nHarreman lesbiarrak irudikatu dituen literaturan ohikoa izan da emakume gazte baten eta hura limurtzen duen emakume helduaren arteko harremanaz diharduen narratiba (Alvarez Uria 2010). Ildo horretan kokatzen dira euskarazko lehen narrazio lesbiarra, hots, Arantxa Urretabizkaiaren Aspaldian kontakizuna (Aspaldian espero zaitudalako ez nago sekula bakarrik, 1984), Xabier Montoiaren Emakume biboteduna (1992) laneko Barregilea ipuina edo Eider Rodriguez-en Apur bat zoroa narrazioa (Haragia, 2007). Uxue Apaolazaren Mea culpa (2011) eleberrian, bestalde, senarra hil ostean, lesbiana gisa bere burua aitortuta bizimodu berri bati ekiten dion emakume adinekoa da pertsonaia nagusietakoa.\nOhikoak izan dira, orobat, harreman lesbiarren irudikapenetan, gizon heterosexualaren begiradatik egindako irudikapen erotikoak (Alvarez Uria 2010). Voyeur heterosexualaren ikuspegitik kontatzen da emakumeen arteko sexua, esaterako, Edorta Jimenezen Speed gauak (1991) eleberrian. Txanogorritxoren ipuineko otsoa bihurtu zuen voyeur, bestalde, Jasone Osorok Txanogorritxuren inozentzia ipuinean (Tentazioak, 1998). Harreman lesbiarra kanpotik behatzen duena haur bat da, aldiz, Katixa Agirreren Festa-gonbidatuak narrazioan (Sua falta zaigu, 2007).\nDetektibe lesbianarena da mendebaldeko nobelagintzan ohikoa den beste irudikapenetakoa. Itxaro Bordak sortutako Amaia Ezpeldoi detektibea eta haren inguruko pentalogia tradizio horren baitan kokatzen da. Bakean ützi arte (1994), Bizi nizano munduan (1996), Amorezko pena baño (1996), Jalgi hadi plazara (2007) eta Boga boga (2012) nobelek osatzen dute saila, eta bertako eleberri guztietan Amaia Ezpeldoi detektibeak desagerpen-kasu bana ikertu beharko du, hainbat gizarte-arazoren oihartzunak jasoz. Eleberri horien bidez, euskal naziotasun hegemonikoari kritika egiten die Bordak, eta periferiatik bestelako naziotasun bat proposatzen du, begirada lesbikoa erdigunean jarrita (Gabilondo 2006, Retolaza 2010, Lasarte 2010b). Dena den, Itxaro Bordaren narraziogintzan zein poesian zehar etengabea da begirada lesbiarra, 1986an Maiatz aldizkarian argitaratutako Klara eta biok ipuinetik hasita.\nHarreman lesbikoak irudikatu dituzten nobelagile eta ipuingileek maiz Euskal Herritik kanpoko espazio diasporikoak hautatu dituzte harreman horiek kokatzeko (Lasarte, 2010b). Laura Mintegiren Nerea eta biok (1994) nobelan, hala, unibertsitateko irakasle baten eta Parisen preso dagoen Nerea ikaslearen arteko gutun-harremanaren bidez irudikatzen da harreman lesbiko anbiguoa. Julen Gabiriaren Connemara gure bihotzetan (2000) nobelan, mutil batek hil berri zaion neskak Irlandan izandako amodio lesbiarraren berri jakiten du haren egunerokoaren bidez. Renoko lesbianen club bat du kokaleku, bestalde, Javi Cillero-ren Ero hiria (2006) bildumako ipuin batek.\nGayen irudikapen narratiboa\nPatu tragikoa eta tremendismoa dituzte ezaugarri komun gay pertsonaiez diharduten lehen euskal eleberri eta kontakizunek (Arregi 2010). Iñaki Mendigurenen Haltzak badu bihotzik (1990) eleberrian irakasle baten eta bere ikasle nerabearen arteko ezinezko amodio istorioa da ardatza. Barne-homofobiak eta soldaduskak ezarritako kanpo-indarkeriak, maskulinotasunaren arauak bortxaz ezarri eta protagonistaren heriotza dakarte.\nAskotariko biolentziaren pairatzaile eta eragile da, era berean, Bernardo Atxagaren Itzultzaile bat Parisen narrazioko protagonista homosexuala. 1996an zuzeneko emanaldietan irakurritako narrazioa da, euskaraz argitaratu ez zena (bai, ordea, katalanez eta gaztelaniaz). Gabilondok aztertu duenez, "bestea"rekiko desira eta biolentzia ardatz berean konbinatzen ditu narrazioak, eta subjektu maskulino nazionalista legitimatzen (Gabilondo 2006: 194). Bestearekiko desira eta indarkeria batera doaz berriro Xabier Montoiaren 1997ko Gasteizko hondartzak bildumako lehen ipuinean. 1937an Gernika bonbardatuko zuen gazte alemaniar batekin maitemindutako mutikoa du, izan ere, protagonista Ikatza bezain beltz kontakizunak.\nGizonezko homosexualen inguruko narratibak, bestalde, tradizioaren eta modernitatearen arteko talkak irudikatu ditu sarritan, eta baita hiriaren eta landa-eremuaren artekoak ere. Daniel Landarten Batita Haundia (1994) nobelak Ipar Euskal Herriko nekazari-giroko testuinguruan arakatzen ditu gizarteko tabuak, adulterioa eta homosexualitatea, nagusiki (Olasagarre, 2010). Pako Aristik Urregilearen orduak (1998) nobelan, bestalde, landa-giroko herri baten historia bildu zuen. Modernotasunaren eta tradizioaren arteko gatazken ispilu da bikote homosexual batek herrira dakarren haustura.\nAitzitik, uztarketa horren aukera ukatzen du Juanjo Olasagarreren Ezinezko maletak nobelak (2004), protagonista herritik atzerriko hirira eramanaz. Gay pertsonaia nobelaren erdigunean kokatuz, nazio- eta gay- identitateen gaineko hausnarketa sakona proposatzen du eleberriak, 1980ko hamarkadako Euskal Herria eta Londres garaikidea kontrajarriz. Gay identitatea posizio politiko gisa hartzen da eleberrian eta bertatik egiten zaio kritika nazio identitate hegemonikoari (Egaña, 2010).\nBeste hainbat narraziok ere atzerrian eta testuinguru globalean kokatu dituzte gay pertsonaiak: estreinakoz 1992an argitaratutako Joseba Gabilondoren Madril New York Tokyo ipuinak (Apokalipsia guztioi erakutsia, 2009) hiru hiri horien artean kokatzen du kutsu futuristako kontakizun globala. Irati Jimenezen Bat, bi, Manchester (2006) nobelak, bestalde, ezinezko maitasun homosexuala irudikatzen du, Manchesterren bizi diren bi mutil euskaldunen artean (Ayerbe, 2010; Arregi, 2010).\nNarratiba-lan zenbaitetan pertsonaien homosexualitatea kontakizunak deskubrituko duen egia enigmatikoa da (Ayerbe, 2010). Hainbat polizi eleberrik ustiatu dute bide hori: ikerketa polizialak argitzen dituen egien arteko bat da pertsonaien gay izaera. Aingeru Epaltzaren Rock'n'roll (2000), Hasier Etxeberriaren Mutuaren hitzak (2005) edo Jon Arretxeren Morto Vivace (2007) nobela dira horren erakusgarri. Ur Apalategiren Gure gauzak S.A. (2004) eleberrian testuinguru akademikoko ikerketa batek ematen du parada pertsonaia baten ezkutuko sexualitatea bistaratzeko.\nAzken urteetako zenbait eleberrik, pertsonaien balizko homosexualitatearekin jolasten dute, hura inplizituki iradokiz baina azken hitza irakurlearen esku utziz, Mikel Ayerbek ikertu duenez (2010). Jokin Muñozen Antzararen bidea (2007), Mikel Peruarenaren Ez obeditu inori (2009) edo Bernardo Atxagaren Zazpi etxe Frantzian (2009) nobeletan, esaterako. Ipuingileek ere baliatu dute narratiboki pertsonaien homosexualitatea ustekabeko amaierak sortzeko eta irakurlea harritzeko. Iban Zaldua, Patxi Iturregi edo Katixa Agirreren ipuinak dira joera horren lekuko.\nBakanagoa izan da gayei buruzko euskal narratiban erotismorako joera, nahiz eta euskarazko gay narratibako lehen lanetarikoa Karlos Santiestebanen kontakizun erotiko-pornografiko bat den, Uda baten amodio zoroa liburuan jasoa (1986). Aitor Aranak jorratu ditu gehien gay erotismoaren eta pornografiaren bideak, Onan (2000) edo Dorian Grayren egiazko erretratua (2011) nobeletan, besteak beste.\nTransexualen eta transgeneroen irudikapena\nIsidro Rikarteren Rakel Beaumont narrazio luzea da pertsonaia transexual baten gainean eraikitako euskal kontakizun bakanetakoa, kutsu enigmatiko eta tragikoduna, Desioaren hiria bilduman jasoa (1998). Emakume "osoa" izateko Rakel transexualak daraman borroka kontatzen du liburuak; amets hori lortzear dela sortuko zaizkio arazoak. Amaiera bi eskaintzen ditu Rikartek nobelan: batean, naturak berak gain hartzen dio Rakeli, "egiazko" emakume izatea oztopatuz; bestean, emakumetasun beteagatiko lehiak berak hiltzen du pertsonaia.\nKarlos Gorrindoren Ni naizen hori (1994) eleberriak Bilboko gaueko giroan kokatzen du Marilin pertsonaia transgeneroa eta haren emakume bilakatzeko prozesua. Nazio borroka eta beste identitate-borrokak uztartzeko ahalegina da eleberria, izan ere, Marilinek etakide bati emango dio aterbe, emakume bihurtu ostean zaintzaile-rola bereganatuta.\nQueer irakurketa eta idazketak\nQueer teoria eta kritikak identitatearen afirmazioa bainoago, identitatearen eta generoaren inguruko diskurtsoak ezbaian jartzea du xedeetako bat (Córdoba, Sáez, Vidarte 2005). Itxaro Bordaren Ezer gabe hobe (2009) nobela da ikuspegi horretatik idatzitako euskal literatur lan bakanetako bat. Muga hartzen du eleberri horretan Bordak ardatz gisa, migratzaile ilegalak izanik protagonista, eta fronteraren inguruan harilkatzen du identitateen inguruko diskurtsoa. Generoaren berrirakurketa eta deseraikuntza da eleberriaren diskurtso politikoaren zutoin nagusietakoa eta queer teoriaren edo postfeminismoaren ekarriak bere egiten ditu. Bide beretik, Uxue Apaolazaren Umeek gezurra esaten dutenetik (2005) liburuko Bueltak kontakizunean proposatzen den genero deseraikuntza aztertu du Kattalin Minerrek (2010).\nPoesia gay eta lesbiarra\nNarratiban bezala, poesian ere Itxaro Bordarena da poesia lesbiar euskaldunari egindako ekarpen garrantzitsuena, lehen poema-liburutik hasita (Bizitza nola badoan, 1984). Ibai Atutxak dioenez, Bordak bere poesian mugako identitate lesbiar hibridoa sortzen du, askotariko erreferentzia kulturalak uztartuz eta bazterreko euskalkiak baliatuz. Gorputzari buruz mintzo den ahots poetiko sentsuala da Bordarena, gutasun lesbikoa sortzen duena, ahizpatasun kontzeptuaren inguruan (Atutxa, 2010).\nGay poesiari dagokionez, tradizioa euskarara ekartzeko ahaleginak egin dira azken urteetan: Rikardo Arregi Diaz de Herediak hainbat poeta gay europarren poesia itzuli du Volgako Batelariak aldizkari elektronikoan; era berean, Angel Errok Grezia klasikotik gaur egun arteko gay poesiaren antologia prestatu eta itzuli zuen (Erro, 2010). Tradizio klasikoa iturri garrantzitsua izan da, halaber, euskarazko gay poesia idatzi dutenen artean, Rikardo Arregi Diaz de Herediaren eta Angel Erroren poesian, esaterako. Bestetik, Juanjo Olasagarreren lehen poema liburuak desio homosexualaren gaineko bilaketa zuen oinarri (Gaupasak, 1991); Bizi puskak (1996) eta Puskak biziz (2000) liburuetako poesia narratiboan, aldiz, homosexualitatearen gaineko gogoetak txertatu zituen, askotariko pertsonaien ahotsetan.\nNarratibaz eta poesiaz kanpo generoetan ere egin da homosexualitatearen inguruko lanik euskal letretan. Iñigo Lamarcaren Gay nauzu (1999) kontakizun autobiografikoa homosexualitateaz esplizituki lehen pertsonan eta euskaraz idatzitako estreinako lana izan zen eta oihartzun zabala izan zuen. Orobat, aipatzekoak dira Aitor Aranak gauzatutako hainbat egitasmo: Xut aldizkari gay erotikoa (1992-1996), Gay hiztegia (2005) edo Komiki gay eta lesbikoa Euskal Herrian bilduma (2005).\nALVAREZ URIA, Amaia. "Irudiak. Lesbianismoa euskal ipuingintza garaikidean". EGAÑA, Ibon (koord.). Desira desordenatuak. Queer irakurketak (euskal) literaturaz. Donostia: Utriusque Vasconiae, 2010. 138-149 orr.\nALVAREZ URIA, Amaia. Genero eta nazio identitateak Katalina Eleizegiren antzezlanetan. M. J. Olaziregi (zuz.). Doktoretza tesia. Euskal Herriko Unibertsitatea. Hizkuntzalaritza eta Euskal Ikasketak Saila, 2011.\nARREGI DIAZ DE HEREDIA, Rikardo. "Aspaldiko hitzaldi bat gogoan". EGAÑA, Ibon (koord.). Desira desordenatuak. Queer irakurketak (euskal) literaturaz. Donostia: Utriusque Vasconiae, 2010. 43-58 orr.\nATUTXA, Ibai. "Itxaro Borda bestaldetik: mugako identitate baten sorrera" EGAÑA, Ibon (koord.). Desira desordenatuak. Queer irakurketak (euskal) literaturaz. Donostia: Utriusque Vasconiae, 2010. 231-248 orr.\nBORDA, Itxaro. "Gaiaren minean". EGAÑA, Ibon (koord.). Desira desordenatuak. Queer irakurketak (euskal) literaturaz. Donostia: Utriusque Vasconiae, 2010. 317-334 orr.\nCÓRDOBA, David, SÁEZ, Javier, VIDARTE, Paco (ed.). Teoría queer. Políticas bolleras, maricas, trans, mestizas, Madril: Egales, 2005.\nEGAÑA, Ibon. "Maletak ezinbestean. Identitate gatazkak Ezinezko maletak nobelan". EGAÑA, Ibon (koord.). Desira desordenatuak. Queer irakurketak (euskal) literaturaz. Donostia: Utriusque Vasconiae, 2010. 249-276 orr.\nERRO, Angel. "Anatomy lecture". EGAÑA, Ibon (koord.). Desira desordenatuak. Queer irakurketak (euskal) literaturaz. Donostia: Utriusque Vasconiae, 2010. 15-40 orr.\nGABILONDO, Joseba. Nazioaren hondarrak. Euskal literatura garaikidearen historia postnazional baterako hastapenak. Bilbo: Euskal Herriko Unibertsitatea, 2006.\nLASARTE, Gema. "Geografiak. Harreman lesbiarrak nobelagintzan: Nerea eta biok eta Connemara gure bihotzetan. EGAÑA, Ibon (koord.). Desira desordenatuak. Queer irakurketak (euskal) literaturaz. Donostia: Utriusque Vasconiae, 2010a. 119-124 orr.\nLASARTE, Gema. Pertsonaia protagonista femeninoen ezaugarriak eta bilakaera euskal narratiba garaikidean. Doktoretza tesia. Euskal Herriko Unibertsitatea. Hizkuntzalaritza eta Euskal Ikasketak Saila, 2010b.\nMINER, Kattalin. "Sexua eta generoa. Genero eta sexualitate baten gizarte eraikuntza literaturan". EGAÑA, Ibon (koord.). Desira desordenatuak. Queer irakurketak (euskal) literaturaz. Donostia: Utriusque Vasconiae, 2010. 249-276 orr.\nMUÑOZ, Josune. "Begiradak. Baladak eta lesbianismoa, a ze parea..." EGAÑA, Ibon (koord.). Desira desordenatuak. Queer irakurketak (euskal) literaturaz. Donostia: Utriusque Vasconiae, 2010. 104-118 orr.\nOLASAGARRE, Juanjo. "Dragak konfesionarioetan. Batita Haundiaren irakurketa bat." EGAÑA, Ibon (koord.). Desira desordenatuak. Queer irakurketak (euskal) literaturaz. Donostia: Utriusque Vasconiae, 2010. 195-230 orr.\nRETOLAZA, Iratxe. "Begirada lesbiarrak Itxaro Bordaren nobelagintzan". EGAÑA, Ibon (koord.). Desira desordenatuak. Queer irakurketak (euskal) literaturaz. Donostia: Utriusque Vasconiae, 2010. 125-137 orr.\nSAREINAK (2010). "Milia balitz lamia... Lesbianismoa eta euskal literatura". EGAÑA, Ibon (koord.). Desira desordenatuak. Queer irakurketak (euskal) literaturaz. Donostia: Utriusque Vasconiae, 2010. 87-103 orr.\nSELDEN, Raman, WIDDOWSON, Peter, BROOKER, Peter. La teoría literaria contemporánea. 3. ed. Madril: Arial, 2001.


Kilometroen eredu berria abian da - Tolosaldea - Tolosaldeko ataria\nKilometroen eredu berria abian da\nTolosaldeko Ataria 2020-03-12 19:10\nAmasa-Villabona-Zizurkilgo Zubimusu ikastolak antolatuko du urriaren 4ko jaia. Bien bitartean ekimen asko izango da eta bat Tolosaldean egingo den Milimetroak jaia izango da; martxoaren 23an hasi eta apirilaren 6ra arte 'Mundu ko lore' lelopean, kulturen arteko inklusioa sustatuko da, eta horretarako eskualdeko sei ikastolak elkarlanean arituko dira.\nGipuzkoako Ikastolen adostasunarekin, 2020. urtetik aurrera, eta Zubimusu ikastolatik abiatuta, “gure jendartea euskalduntzeko hezkuntza eremutik garatu behar diren bideen defentsa eta aldarrikapena sustatzeko” antolatuko da Kilometroak jaia, Nekane Artola Euskal Herriko Ikastolen artezkaritza kontseiluko eta Kilometroak Kultur Elkarteko lehendakariak azpimarratu duenez. “Euskara eta euskal kulturaren defentsan, herriari onura soziala sorraraziko dien egitasmoak antolatuko ditugu, jai gozagarri, osasungarri eta errespetagarrien bidez eta ludikotasuna bultzatuz. Horretarako, jai egun bakarrera mugatu beharrean, urte osoan zehar hedatuko diren ekintzak eta jaiak egingo dira”.\nEzbairik gabe, “jai parte hartzaileak” izango direla nabarmendu du Artolak, bi ardatz izango dituztenak: “Batetik, lurraldeko ikastola guztien parte hartzea bermatuko duen Ikastolak harrobi kulturala egitasmoak landuko ditugu; eta, bestetik, Ikastola plazara dinamikak, Euskal Herriko hainbat eragilerekin batera antolatutako ekintzen bidez”.\nUrtetik urtera, Kilometroak jaiak tinko eutsi dio eginkizun horri, euskal jendartea euskaldunduz, herri honen zerbitzurako lan eginez. Baina Nerea Zumeaga Zubimusu ikastolako kudeatzaileak zehaztu duenez, “Kilometroak berritze fase batean murgilduta dago, eta bere proiektua herri-onurarako ere antolatzen da: herritik sortua eta herritarrei eskainia. Horregatik, helburu hauek beteko dituen egitasmoak ere martxan jarri ditugu”.\nPello Mari Otaño ikerketa beka da horren adibide. Mintzola eta Zizurkilgo Teodoro Hernandorena elkartearekin elkarlanean, aurtengo Kilometroak dinamikak ikerketarako beka bat eskaini nahi du. Bertsolaritzarekin lotura izan eta garaikidea ere baden gai bat ikertzea du helburu, bertsolaritza eta emakumea Aiztondo bailan, esaterako. Apirilaren 2ra arteko epea dago lanak aurkezteko (informazio gehiago www.kilometroak.eus helbidean).\nEzin da ahaztu Kilometroak jai bat dela, eta Euskal Herrian antolatzen den edozein jaitan bezala, dibertitzeko moduari lotutako zenbait ohitura eta jarrera ere oso barneratuta daude, batez ere kontsumoarekin lotutako jarrerak. Horren inguruan ere hausnartu dute ikastolek eta Ana Santamaria Zubimusu ikastolako zuzendariak argitu duenez, “Zubimusun, Gipuzkoako zein gainerako herrialdeetako ikastoletan eta Ikastolen Elkartean garbi daukagu pertsonen arteko harremana dela kalitatezko esperientziak izateko landu beharreko ezaugarri nagusia. Horregatik, gazteekin bestelako lanketa didaktiko bat egin behar dela iruditzen zaigu”.\nSentsibilizazio eta kontzientziazio lana egin nahi da aisialdiaz eta jaiaz gozatzeko erabili ohi den moduari buruz. Horretarako, bereziki ahulak izan daitezkeen sektore, eragile edo subjektuekin elkarlanean, protokolo bat adostu eta jendarteratuko da.\n“Hitzaldien eta unitate didaktikoen bidez, kontsumo arduratsuaren zein jai askeen aldeko aldarrikapenak zabaldu nahi dira, ikastoletatik plazara saltoa emanez”.\nOrain arte aipatutako guzti honi lotuta iritsiko da aurtengo berrikuntza nagusietako bat. Izan ere, Kilometroak jaia ikastola baten inguruan antolatu arren, Gipuzkoako Ikastolen jaia da. Horregatik, eta Kilometroak Eguna urriko lehenengo igandearekin antolatzen jarraituko bada ere, Gipuzkoako herri guztietara eraman nahi da jaia. Beñat Ezeiza Kilometroak jaiaren barruko Ekin jolas jai batzordeko buruak zehaztu duenez, “iaz Zubimusu ikastolatik antolatu genuen Milimetroak jaiari segida emanez, Milimetroak jaiak izango dira aurrerantzean Kilometroak egitasmoaren beste ardatz nagusietako bat”.\nAurten hiru Milimetroak festa egingo dira, bakoitza gai baten inguruan:\n● Tolosaldeko Milimetroak: “Mundu ko lore” lelopean, kultura arteko inklusioa sustatuz.\n● Oarsoaldeko Milimetroak: Naziotasuna eta Euskal Herriak behar duen hezkuntza- sistema aldarrikatuz.\n● Debagoienako Milimetroak: Kooperatibismoa eta auzolana balioan jarriz.\nMilimetroak egitasmoarekin batera, Euskara jolas dinamikak ere jarriko dira martxan aurten. “Jolasa gauza askotarako bide eraginkorra da, harremanak errazten ditu, emozioak puri-purian kitzikatzen ditu, inklusioa ahalbideratzen du, eta tematika bati garrantzia emateko aukera eskaintzen du. Horregatik, jolas-eremu horretara erakarri nahi ditugu DBHko gazteak”.\nEuskara eta euskal kultura ardatz dituen ekimen ludikoa da Euskara jolas, eta hainbat jolasen bitartez, euskarak Euskal Herrian zehar dituen aldagai eta euskalkiak deskubritzeko aukera izango dute gazteek. “Historian zehar euskal musikak izan duen sorkuntzaren inguruan beren ezagutza proban jarri beharko dute gazteek, eta euskal kulturaren inguruan ere hainbat proba gainditu beharko dituzte. Eta hori guztia, jarduera motorra eta ariketa fisikoa eginez noski!”\nEuskara jolas egitasmoa urtean zehar hainbat topaketatan garatzen joango da, eta Kilometroak egunean, urriaren 4an, Gipuzkoako ikastola guztien artean azken topaketa handia egingo da.\nIkastola bakoitzak banakako ekintzak egingo baditu ere, beste hainbat elkarrekin eta herritarrei irekiak izango dira. Adibidez, martxoaren 23an hitzaldia egingo dute Amets Arzallusek eta Ibrahima Baldek “Miñan” lanari buruz, Anoetan. Horrez gain, liburuaren bi egileak sei ikastoletara joango dira, ikasleekin batera lanketa egiteko.\nEuskara jolas proiektuak ere izango du lekua, noski, eta lehen aipatu bezala, sei ikastoletako DBHko ikasleak Anoetan elkartuko dira hainbat jolas egiteko.


895 KILO JANARI - ERAIN\n895 KILO JANARI\nUrtero bezala “kiloaren” kanpaina ondo joan da ikastetxeko ikasleen solidaritateari esker.\nLehen hezkuntzan kurtsoen arteko lehiaketak denen kontribuzioa bultzatzen du. DBH-n ere nabaria izan da eskuzabaltasuna arazo ekonomikoengatik, gure laguntza behar duten familiei esku bat botatzeko Gabonetako jai hauetan.\nKanpaina bultzatu duten ikasleek bigarren batxilergoko Aitor Rodriguez eta Pablo Avello izan dira ikaskideak motibatzen behartsuenentzat janaria ekar zezaten. Honela lortu dugu 900 kilo jasotzea. Batxilergoko 1. mailako hiru ikaslek bildu eta kontatzen zituzten goizero. Bildutako janari guztiak kaxetan satu eta eraman ditugu (furgonetan) Irungo Bentak auzoko Caritasera. Festa hauetan gure laguntza eskertzen duten familia behartsuetan banatuko dute.


Data honetako argitalpenak ikusgai: Abendua, 2010\n- abenduak 21, 2010\nGaur kirol federatuan urteko sariak izan dira Elgoibarren. Badirudi urte bakoitzian elkarte bati tokatzen jakola aurkezpen bat egitia, eta aurten Morkaikori tokau jako. Zeren inguruan ingo, eta Mendi Lasterketen inguruan debatia itxia izan da aukeratu daben gaixa. Laster urtebete izango da Pyrenaica batian Luis Alejosek honen inguruan idatzi zabanetik, eta orduan nere iritzixa hemen publikau naban. Eta gaur, nor eta bera izan da gonbidatuetako bat. Beste bat Mikel Valdi, 100milak en zuzendarixa eta honen inguruan ezagutu dogun laguna. Mahaixan Andoitz Morkaikoko lehendakarixa eta Maite ere bazaozen. Luis ez naban ezagutzen, baina beste hirurak aski ezagun eta lagunak Gutxi gora behera, orduan esandakuak gaur ere berriz etorri dira bueltan. Luisekin ados nago hein handi batian, baina gauza batzutan ez, eta penaz oroitzen dot horrek eraman nauala agian lasterketen aldeko postura baten irudixa ematera gaurko debatian. Ez dot errepikatzerik nahi, nahi dabanak hemen dauka nere aurreko testu\n- abenduak 20, 2010\nAstebukaera honetan pirinioen ipar isurialdera egin dogu bidaia, Toy bailarara hain zuzen. Luz inguruan dauke Amaiak eta Leok txabolia, eta bertara. Bi urtetan EMFren Stagea itxera jun ostian, aurreko urtian Stagea aprobetxatuz EMFkuek bertan antolatzen daben lasterketara jun ginan, eta aurten ere berdina in dogu, lasterketa bakarrik. Stage horrek asko suposatu dau guretzat, eta berriz ere ez itxia erabaki arren, han ingurura saltzara jutia gustatzen jaku. Gainera kuriositatez, bertan ezagututako lagunekin jun gera astebukaera honetan Mikel eta Ionnyrekin. Barixakuan elurra bota zaban arren, ez zaban askorik bota, eta nora jun ez zakigula ibili ostian, Gavarniera jutia erabaki genduan, hozkailura. Izenari kasu itxen, demaseko hotza pasatu genduan bertan eta elur berririk apenas aurkitxu genduan. Entre des ports tontorra in genduan, ondoren ixixa saint andreraino ixo eta berriz ere bujarueloraino buelta bat eman genduan. Ez zan desnibel handiegixa izan, baina hotzak eta izotzetan fokek\nElur asko kendu zabala eta, hasera batian Naparruako piriniotara juteko plana euki arren, azken momentuan Astunera jun ginan. Pistetan daguan pijerixua kenduta asko gustatzen jata Astun, leku lasaixa eta bakartixa da behin pistak atzian lagatzian. Gainera lagun asko ibiltzen dira hortik fokeatzen. Oinguan ere karreretan ibiltzen diran 3 lagun talde aurkitxu genitxuan, eta pozgarrixa da uda luzian ondoren lagun hauekin berriz ere topatzia. Horrela ba, Monjes alderuntz elur asko ez zaguan, eta Astuneko lepotik portalet alderuntz pasatu ginan, bai gu, eta baixa lagun gehixenak ere. Astuneko lepotik bistak: Atzian Midi d'ossau, eskumatan (ekialdera) Peyreget. Ostian Lurien, Pallas eta Balaitousen tontorra (eskumatara geratuko ziran Canal Roya eta Mala Cara tontorrak) De 2010 Abendua Zapatuan Pico Astun eta Pico Mala cara in genitxuan, astuneko lepotik bi aldetara Astun tontorretik ataratako argazki honetan atzian bentiskeruakin Malacara ikusi leike, ostian beltzena Anayet, eta ez\n- abenduak 08, 2010\nGabonetan sinesten ez doten bezela, jai zubi honetan ere sinistu ez arren, oporrak hartu eta piriniotan izan gera, lau lagun lehenik, hiru ondoren. Aurreko asteazkenian jai hartu eta Luchon aldera jun ginan, tenporalan erdixan autopistan ere katiauta geratu ginan ixixa, baina elurretako erruberek bere lana ondo in zaben, eta hura ere pasatu genduan. Marroi handixena Lourdes parian laga genduan, eta Luchonerako ez genitxuan hainbeste komerixa pasa (furgona behin bakarrik bultzau bihar izan genduan) Hasera bateko asmua Luchoneko Lys bailaran furgona laga eta Benasque alderuntz mendiz pasatzia zan, eta han inguruan bizpahiru egun aterpetxietan lotan pasa ostian furgonara bueltatzia. Elurra bota zabala ikusi arren, leku gehixenetan lehenengo kapa zanez, basia ez zaguan ondo inda eta pixka bat eraldatu bitxartian lehenengo eguna Luchoneko pistetatik bueltaka ibiltzia erabaki genduan. Pistak kable, txiringito eta postez betetako lekuak izan arren, Luchoneko hau itxitxa zaguan, eta argazkixet


Ots 9, 2018\tNork:\tikerne zarate\t-\nGogora Memoriaren Institutuak Irunen duela bi aste antolatutako mahai-inguruan hartu zenuen parte, beste hiru biktimekin batera. Zergatik?\nDenbora luzea eman dut komunikabideetan azaldu gabe, esaten zenuena, batzuetan, distortsionatu eta politikoki erabil zitekeelako. Hortik denbora batera, ordea, terrorismoaren biktima gisa esateko nuena kontatu nahi izan dut, lehen eskutik. Gogora Memoriaren Institutuak horretarako aukera eman zidan Irungo mahai-inguruan, eta egun berean, Eibarko ikastetxe batean 15 eta 16 urteko gazteekin. Urrats bat aurrera egitea suposatu du niretzat. Esperientziak asebete nau, mingarria izan bada ere, azkenean duela 36 urte gertatu zitzaidana berriro gogoratzea suposatu duelako. Ohartu naiz gorrotorik gabeko testigantza jarri dudala mahai gainean. Horrek ere lagundu dit konturatzen elkar bizitzeko lan egin behar dugula, bizi dugun bake une hau baliatu behar dugula, biolentziarekin gertatu dena berriro errepika ez dadin.\nZuri gertatutakoa 15-16 urteko ikasleei kontatu diezula esan duzu. Nola hartzen dute?\nGazteak esponja modukoak dira, ez daude kutsaturik, eta askotan transmisoreak dira. Biolentziaren biktima izan garenon egoera denbora luzez isilarazi dela uste dut. Ez da hitz egin gertatu zaigunaz, nola sentitu garen, edo pentsatzen dugunaz.\nBabesteko izan da hori?\nBai, babesteko, min gehiago ez eragiteko. Ez da gaiaz hitz egin, eta tabua bihurtu da. Nik ez dut seme-alabarik, baina ilobak ditut, eta beraiek bazekiten niri gertatutakoaren zerbait. Halere, orain bi urtera arte ez gara eseri eta ez dugu sakonean hitz egin gertatutakoaz. Kontatu nien bonba nork jarri zuen, zer gertatu zen, eta zein ondorio izan dituen nigan zein familiarengan.\n1982ko ekaina. 10 urte zenituen. Nola oroitzen duzu egun hura?\nLarunbata zen, eta amonaren etxera joan nintzen paga-ren bila. Azokara erosketetara laguntzeko eskatu zidan, baina ezetz esan nion, futbol zelaira joango nintzela. Bidean ETAk jarritako motxila zegoen. Aurreko gauean Udaltzaingoak babestuta izan zuen inguru guztia, bizilagunek deitu zutelako esanez pakete susmagarri bat zegoela. Artifizieroak ez ziren azaldu, eta txanda aldaketarekin, babesa kentzeko agindua eman zuten. Motxila han gelditu zen. Inor ez zen kezkatu, ez jarri zuena, ezta polizia ere. Ostikoa eman niola esan zuten gurasoek, hanka txikitu zidalako, baina nik ez dut gogoan halakorik. Hortik aurrera, ez dut ezer askorik gogoratzen. Kontziente nengoen, eta etengabe eskatzen nien tapatzeko, hotza nuela. Hurrengo oroitzapena UCIn esnatu nintzenekoa dut, han ziren gurasoak, eta eskuak lotuta nituen aurpegia zauriz beteta nuela–eta ez ukitzeko. Hamasei egun eman nituen bertan, eta ondoren gelara eraman ninduten.\nOrduan hasi zitzaidan ama kontatzen gertatutakoa, goxoki gehiegi jan eta kalte egin zidatelako nintzela han pentsatzen nuelako nik. Irakurtzen zizkidan ipuinak, eta horietako bat, Altxorraren uhartea irakurtzen ari zela, kontatu zidan hanka moztu zidatela. Nik ez nuen sinistu. Egun batean, ordea, izara altxa, begiratu, eta egia zela ohartu nintzen. Amak orduan esan zidan asumitu behar nuela gertatutakoa, bizitza osoa horrela eman beharko nuelako. Bi aukera nituen, etxean baztertuta gelditu, edota gertatu zitzaidana gainditu eta neukanarekin bizitzen jarraitzea. Hamar urteko umea nintzen eta bizitza osoa nuen aurretik. Amak lan handia egin du gorrota ez nezan, konplexurik izan ez nezan, egin nahi nuen hura guztia egiten saiatzeko eta hanka, begi bateko bista galdu izana, eta atentatuak eragin zizkidan beste kalteak ez izateko oztopo. Amagatik izan ez balitz, ez nintzateke egongo ziurrenik gaur hemen zurekin hitz egiten.\nAma, erreferentea duzu.\nBai, une batean ere ez zen ohetik aldendu, eta hark irakatsi zidan eroriko nintzela eta bakarrik altxa beharko nuela. Amak transmititutako indar horri esker bizitza erabat normala egiten dut. Oraindik orain askotan esaten dit ez dakiela nondik atera zuen indarra.\n36 urte pasatu dira. Nola ikusten duzu egungo egoera?\nGarai erabat ezberdina bizi dugu. Nire bizitza markatu zuen ETAren biolentziarik ez dago jada. Elkarbizitza giroa hobetu dela esango nuke, atseginagoa dela denontzat. Madalena kalean bizi nintzen txikitan, eta egunero ikusten nuen gertatzen zena. Ikusi nuen Ertzaintzaren furgonetaren kontra egindako erasoa, nola erretzen zituzten. Ikusi ditut auto gurutzatuak, autobus erreak, borra-kolpeak, ke potoak… Atzera begiratuta, denbora zoragarri bat galdu dugula uste dut. Biolentzia ingurumari batean bizitzen izan gara.\n«Bizi dugun bake une hau baliatu behar dugu berriro errepikatu ez dadin»\n«Amak lan handia egin du bonba jarri zutenak gorrota ez ditzadan»\nBaten batek badio zerbait lortu dugula, bere ustea izango da hori, eta niretzat ez da errealista. Pena ematen dit galdutako denborak, sortutako sufrikario guztiak. Atzera begiratu behar dugu, bizi izan duguna ez ahazteko, eta batez ere, berriro ez errepikatzeko.\nGauza ugari ditugu egiteko, eta batzuetan, azkarregi goazela iruditzen zait. Poliki joan behar dugu, jatorri askotako biktimei entzunez.\nZurea bezalako adibideekin, biktima batzuk eta gizartea alderdi politikoen aurretik zoaztela erakutsi duzue.\nBiktimak ari gara. Instituzioei eskatu diet biktimekin ez ahazteko, eta alderdi interesak alde batera uzteko, orain gutxi arte biktimak erabili gaituztelako argazkian jarri, edota bozka eskukada bat lortzeko. Erakundeak gauzak egiten ari dira, garrantzitsua da Memoriaren Institutua izatea, hitzaldiak, erakusketak antolatzea. Biktimak, ni neu, edo GALen biktima izan den Pili Zabala, adibidez, aurretik goazela iruditzen zait, gure testigantza ematen ari gara, lan eskuzabala eginez. Gaitasuna dugu biolentzia ezberdinetako biktimak elkarrekin aritzeko. Polizia gehiegikeriaren, edo ETAren biktimekin hitz egiten dut, eta ez dugu gure artean arazorik, batzen gaituen zer edo zer dago, biolentzia jasan dugu eta gure bizitzan arrasto hori dugu. Hori alderdi politikoen eremura traspasatzerakoan zailtzen dira gauzak.\nErrelatoa, errelatoak, nola kontatu behar da edo dira?\nJakitun naiz biolentzia ezberdinak izan direla, ETAren biolentzia izan da, GALena, Estatuarena, poliziarena… Niretzat, ordea, arazo handiena ETAren terrorismoa izan da. Baina begiak zabaldu behar dira, eta onartu bestelako biolentziak ere izan direla, eta hori ez dut nik ukatuko. Tortura existitzen dela esan didatenean, argi dut hala izan dela eta argi diot gaitzetsi behar dela, torturatu dutenak epaitu behar direla; GALek hildako jendearekin berdin. Ezin dugu ahaztu, bestalde, argitu eta epaitu ez diren ETAren kasu ugari daudela, nirea adibidez. Errelatoak egiazkoa behar du, ez du alde bakarraz hitz egin behar, denaz hitz egin behar du, mahai gainean jarri guztia.\nGiza eskubideen urraketaz hitz egiten da orain, baina arazo orokor bat izan da hemen, gizarte honek beldurra zuela, eta ahotsa apur bat altxatzen bazenuen arriskuak zenituen. Bere ideiengatik espetxean izan diren pertsonak daude, baina ezin dugu ahaztu, orain gutxi arte, beren ideiengatik hil dituztela pertsona asko. Hau guztia kontatu behar da, biktimen ahotsa entzun eta ez saiatu gauza bat bestearekin zuritzen, ETAren terrorismoaz hitz egiten duzunean, bestelako sufrimenduak badirela esaten dizutelako askotan. Hitz egin dezagun bada horietaz, denak aitortuta. Errelatoak ez du alde bakarra asebete behar, eta argi dago denok amore eman beharko dugula Euskadikoa gizarte hobea izatea nahi badugu.\nETAk 2011ko urriaren 20an iragarri zuen borroka armatua behin betiko utziko zuela. Nola bizi izan zenuen une hori?\nGordeta dudan egunkarietako bat da. Une pozgarria izan zen niretzat. ETAk inoiz ez zuela existitu behar uste dut, baina izan denez, berri ona izan zen, beranduegi heldu zena, azkenean ez delako ezer lortu. Izan den sufrimendu guztia, hildakoak, mehatxatutakoak, kartzelan daudenak… ez du merezi. Itxaropentsua izan zen albistea, eta uste dut egindako urratsak askoz ere lehenago egin behar zirela. Zergatik egon behar dugu armagabetzearen zain, edo disoluzioaren zain, beren historia amaitu nahi badute eta ez badute berriz ere hiltzeko asmorik?\nAskotan galdetu izan didate bonba jarri zuena etorriko balitzait, harekin hitz egingo ote nuen. Ez nuke arazorik izango, beti ere damuz eta jarrera eraikitzailearekin etorriko balitz. Ez dut ulertuko hark egindakoa, baina nahi dut jakin zergatik, uste dudalako horrek lagun dezakeela berriz ere halakoak gerta ez daitezen. Biolentzia bitarteko gisa baliatu duten pertsona horiek, beti ere damua azaltzen badute, ekarpena egin dezakete, zergatik egin zuten konta dezakete, behin disolbatzen direnean, prest daudenek.\nErrenterian urratsak egin dira. Udalak, Julen Mendoza alkatearen gidaritzarekin, elkarbizitza eta erreparazio bidean urratsak egin ditu. Nola ikusten duzu Errenteriaren kasua? Erreferente bat al da?\nBai, erreferentea izaten ari da. Lehenengo udala izan zen urratsak egiten, eta lekuko hori hartzen ari dira beste batzuk. Julen Mendozarena diskurtso eredugarria da, eta oso garrantzitsua\natzean dituen siglengatik. Biktimekin enpatizatzeko gaitasun handia du, beste pertsona batzuek ez dutena, eta horrek lagundu egiten du. Bestalde, bere garaian biolentzia kondenatu ez zuten alderdien aldetik aitortza zabalago bat falta zait, urrats garrantzitsuak ematea. Urrats horiek egin dituztela diote, nik uste dut ez direla nahikoak. Denok egon beharko genuke izugarri harro egiten ari garenarekin. Barkamena eskatzea, egindako kaltea aitortzea eta berriz ere ez errepikatzeko lanean hastea, harro egoteko modukoa da.\n«Jakitun naiz biolentzia ezberdinak izan direla, ETArena, GALena, estatuarena»\n«Errelatoak egiazkoa behar du, ez du alde bakarraz hitz egin behar»\nAtzera begiratzeak eman beharko liguke lotsa, hiltzea, mehatxatzea, torturatzea… Horien gainean hausnartu behar dugu. Julen [Mendoza] egiten ari dena izugarri positiboa da. Esan dudan moduan, ordea, beste instantzietatik falta sumatzen dut. Egia da gauzek beren denbora behar dutela. Nik 35 urte behar izan ditut honetaz hitz egiten hasteko. Beraz, uste dut denbora eman behar zaiela besteei ere hausnarketa egin dezaten. Ez dut inoren iritzia aldatu nahi, baina argi dut, indarkeriak, datorren lekutik datorrela ere, inoiz ez duela inora eramango. Bizitza bat galtzen bada, ez dauka justifikaziorik.\nErronka handiak ditugu aurretik. ETAren biolentziarik ez dago, baina biolentzia matxista edota errefuxiatuen egoera dugu. Egiten ari garen guztiak gizarte hobeagoa izateko lagun dezakeela uste dut. Etsaia hitza ez dut gustuko, baina denekin hitz egin behar dela sinistuta nago, entzun zergatik pentsatzen duen hori. Helburua ez da bere iritzia edo zurea aldaraztea, lehen pertsonan entzutea baizik. Hitz egin behar da, galdetu, eta azkarrak bagara, gizarte hobeagoa izango gara, batez ere, halako egoerak berriz ere errepika ez daitezen. 80 urte ditudanean atzera itzuliko bagina, pena handia hartuko nuke, ezer ez dugula ikasi esan nahiko lukeelako. Denoi dagokigu esfortzu handia egitea.


Faltzesko matxinada - Wikipedia, entziklopedia askea.\nFaltzesko matxinada 1357an Erriberako herri horretan izandako nekazal-matxinada izan zen.\nEgungo Faltzesen ikuspegia\n1357ko abuztuaren 7a\n2 Faltzesko orduko egoera ekonomikoa\nFrantziako Erresuman zituen gerra gastuak zirela eta, Karlos II.ak zergak handitu zizkien faltzestarrei 1357an. Herriko nekazarien haserreak gora egin eta ordaintzea errefusatu zuten. Erregeak berria jakitean, Luis infantea bere anaia hara bidaltzea erabaki zuen. Baina herrira ailegatu baino lehen, abuztuaren 7an petxeroek trumilka eraso zuten segizio. Ezustean harrapaturik, infanteak bere bizia arriskuan ikusi eta zaldiz ihes egin behar izan zuen. Erasoan ez zegoen hildakorik baina bai zaurituak.\nEraso hartan parte hartu zuten biztanleetako batzuek hegoalderantz, Ebro zeharkatuz Gaztelako Erresumaraino, egin zuten ihes, erregearen mendekuaren beldurrez. Erregearen ofizialek dena den, herriko uzta eta ondasun guztiak hondatu zituzten eta hainbat atxiloketa egin zituzten. Kondenaturiko hemeretzi pertsonetatik zortzik, urkan heriotza-zigorra jaso zuten.\nIrailaren 27an erregeak barkamena eskaini eta iheslariak jaioterrira itzuli ziren.\nFaltzesko orduko egoera ekonomikoaAldatu\nErresuman, nekazari komunitate askok lortu zuten beren petxak aldi baterako beheratu edo barkatzea, XIV. mendearen erdialdeaz geroztik indarrean jarri zen zergak igo egin zuen nekazari komunitateek ordaindu behar zuten nahitaezko tasa kobrantza. Faltzesko nekazariek 1357an egin zuten matxinadari eta geroztik matxinatuei bahitu zitzaizkien ondasunei erreparatuz gero, aise ikusten da izurriaren eta zergaren eraginez zerga presioa igo egin zela. Faltzeseko biztanleei abuztuan bahitu zitzaien uztaren kopurua 4.788 lakari garikoa eta 3.392 lakari garagar eta olokoa izan zen. Ogia egiteko ziren 4.788 lakari laboreei hurrengo urteko uztarako aleei zegokion zatia kendu behar zitzaion lehenik 1etik 4ra edo 1etik 5erako etekinarekin, gutxi gorabehera 1.000 lakari; gero petxa kendu behar zitzaion, 425 lakari alegia, eta, beraz, 3.363 lakari gelditzen ziren. Faltzeseko biztanleen artean 210 ziren petxa ordaintzen zuten suak, 1350eko Diruen Liburuaren arabera, alegia, 700 edo 800 bat biztanle, su bakoitzak 4 biztanle baino gutxiago izango zituela kalkulaturik, kontuan hartu behar baita oso denbora gutxi iragan zela izurria bukatu zenez geroztik. Kalkulatu izan da gizabanako batek 4 lakari eta 2 erregu gari kontsumitzen zuela urtean, beraz Faltzesko 700 edo 800 biztanleei jatekoa emateko 3.150 eta 3.600 lakari gari behar ziren.\nAlegia, arestian aipatu ditugun 3.363 lakariekin, faltzestarrek, beren buruen hornidura bermatu ondoren, ez zuten gari soberakinik.\nGainera, kontuan hartu beharra dago izurriaren aurretik Faltzesen 552 su zeudela, 1330eko Diru Liburuaren arabera, 1350ean, berriz, 210 zirelarik, eta, beraz, familia bakoitzaren zerga tasa bikoiztu egin zen izurritea eta gero. 1355etik aurrera, zerga laguntzak indarrean jarri zirenean, Faltzesko nekazariek 250 liberatik gora ordaindu behar zituzten, 400 lakari garik balio zuena, alegia. Aleei eta petxari zegokiona kendu ondoren biztanleen hornidura bermatzeko gelditzen ziren 3.363 lakarietatik 400 lakari horiek kenduz gero, argi ikusten da gariaren oreka hautsita zegoela. Hamar urtetan bortxazko tasa kobrantza bi aldiz asko igo ondoren, ez da harritzekoa Faltzesko biztanleak azkenean matxinatu izana. Hori guztia, esan beharra dago, XIV. mende erdi aldean gertatu zen, bai-urteetan, uzta txarrik gabeko aldian, alegia, mende hartako lehenengo berrogeita hamar urteetan izan zen krisi latzaren ondoren. Dudarik gabe, egoera askoz okerragoa izango zen ezurteetan eta goseteetan.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/8/17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\n↑ Auñamendi Eusko Entziklopedia. .


Off Road eteteko fabrikatzaileak - China Off Road eteteko fabrika eta hornitzaileak\nISUZUrako Off-Road Suspension amortiguadoreak\nErrepidez kanpoko ibilgailuak kanpora gidatzen dira gehienetan, asfaltatutako edo legarrezko gainazaletik atera eta irteteko gai dena. 4X4 SUV hauek pneumatiko handiak dituzte errodadura sakonekin eta esekidura malgua dutenak.\nMerkaturatu ondorengo esekidurako piezen fabrikatzaile nagusia eta profesionala izanik, LEACREEk esekidurako soluzio osoa eskaintzen du bidaiarientzako ibilgailuentzat eta errepidetik kanpoko ibilgailuen motelgailuak pertsonaliza ditzake bezeroen beharrak asetzeko.\nISUZU Mu-x-erako off road amortiguatzaile berriak altuera erregulagarria altxatzeko pad berria du, olio zilindro lodiagoa, pistoi hagaxka lodiagoa eta barne egitura berezia hartzen du. Gidatzeko esperientzia hobea emango dizu.\nErrendimendu handiko Off-Road Shocks Spring Kit Jeep 4 × 4 SUV-etarako\nMerkatuan esekitzeko piezen fabrikatzaile nagusia eta profesionala izanik, LEACREEk esekidurako soluzio osoa eskaintzen du bidaiarientzako ibilgailuentzat eta 4 × 4 kanpoko ibilgailuentzako amortiguagailu pertsonalizatuak eskaintzen ditu bezeroen beharrak asetzeko.\nOff-Road esekidura amortiguadoreak eta malgukien malgukia\nErosi saltzeko piezen fabrikatzaile liderra eta profesionala izanik, LEACREEk ibilgailuz kanpoko ibilgailuetarako motelgailuak pertsonaliza ditzake bezeroen beharrak asetzeko.


Urrezko puntuak jokoan Agorrosinen - Debagoiena - Goiena.eus\nUrrezko puntuak jokoan Agorrosinen\nMireia Bikuña 2014-12-12 09:27\n"Derbia baino haratago, puntuak dira inportanteak. Irabaziz gero 20 punturekin jarriko gara sailkapenaren erdialdean". Aitor Arrate Bergarako entrenatzailearen berbak dira horiek. Iritzi berekoa da Aloñakoa ere: "Maila oso parekatua da. Bi partidu jarraian irabaziz gero goiko lekuetan kokatzen zara, eta, aldiz, galduz gero, zuloan sartzen zara. Irabaztea komeni zaigu". Helburua, hiru puntu. Urrezkoak. Aurrez aurre Bergara eta Aloña Mendi. Domekan, 12:00etan, Agorrosinen.\nAzken jardunaldian Aurreraren kontra galdu arren, behetik gora datorren taldea da Bergara. "Ondarroan galdu egin genuen bai, baina maila ona eman genuen. Itxura eta joko onak erakutsi zituen taldeak eta aldarte onarekin egingo diogu aurre derbiari", dio Arratek.\nZeruari begira dihardute azken egunetan Bergaran. Euri asko egin du eta Agorrosin "oso bigun" dagoela esan dute. "Euria egiten jarraitzen badu, bigunagoa eta lokaztuta egongo da".\nEgoera hori abantaila da mahoneroendako, Aloñak belar artifizialean jokatzen duelako. Dena den, gogotsu daude oñatiarrak. "Baja batzuk ditugu, baina animatuta gaude domekarako. Elgoibarri irabaztea inportantea izan zen autoestimua igotzeko, eta zelaia lokaztuta egotea abantaila txikia izan daiteke eurendako", esan du Igor Serranok.\nEmaitzak espero zirenak izan ez arren, jokalarien konpromisoa azpimarratu du Aloñako entrenatzaileak. "Gogotsu dihardute entrenatzen: gazteak dira baina konpromiso itzela dute taldearekin eta elkartearekin".


GARA: EITBko aginte karguak aldatzen jarraitzen du Suriok eta langileen kexei erantzunik eman gabe | LAB - EITB\nGARA: EITBko aginte karguak aldatzen jarraitzen du Suriok eta langileen kexei erantzunik eman gabe\nAz, 2010/09/29 - 09:01 — Nagusia\nGARA | 2010.09.29\nAz, 2010/09/29 - 09:02 — Nagusia\nEuskadi Irratiko ildo politikoa kritikatu du LABek\nLAB: «Aldaketa politikoaren bidean ematen ari den prozesuak ez du benetako tokia EITBn»\nEuskadi Irratiko LABek irratiaren ildo politikoa kritikatu zuen atzo prentsa ohar bidez: «Euskal Herrian aldaketa politikoaren bidean izaten ari den prozesuak, gure ustez, ez du benetako tokia ez EITBn ezta Euskadi Irratian ere. Euskal Herrian gatazka politikoa dagoela erakusten duten albisteei ahalik eta oihartzun gutxien ematen saiatzen da zuzendaritza». LABetik diote tertuliakide eta iritzi emaileen proportzioa ikusita, garbi dagoela ezker abertzalearen inguruak presentzia galdu duela. «Gure ustez, ezker abertzaleak badu zer esanik momentu honetan, eta horretarako aukerak lantzen saiatuko gara aurrerantzean ere». Kontuan hartu behar da Batasuneko ordezkariei elkarrizketak ez egiteko agindua duela EITBko zuzendaritzak.\nProgramazio aldaketen inguruan ere bere gogoeta egin du LAB sindikatuak: «Salatu nahi dugu zenbait ordu mugatan izan diren aldaketak: goizeko albistegian, kirol saioetan, arratsalde paran... gorputz osoaren ahultzea dakarten zantzuak ikusten ditugu, egoera ekonomiko makurra aitzakia hartuta».\nLan kontratuen aferan, aurreko zuzendaritzak bideratu zuen merkaturatzea lan arlora ekartzeko prozesuan daude orain. LABek salatu du «krisia aitzakitzat hartuta, orain ordezkatzerik ez dela egiten». «Lan Poltsan dauden pertsonak, urteetan programazioari eusteko ezinbestekoak izan direnak, ia aukerarik gabe gelditu dira lanerako». Lan kontratua egin zaien langile batzuen egoera ere berezia da: %80 edo %90eko kontratuak dituzte, taldeko beste irratietan ez bezala. Langileen lan baldintzak «kaxkartu» eta soldatak jaitsi egin dituztela nabarmendu du sindikatuak.\nAralar harrituta aldaketekin\nBestalde, Rosa Diez Urrestarazu Euskadi Irratiko zuzendaria ETB1eko edukien zuzendari izateko erabakiaren inguruan, Aralarrek «harridura» azaldu zuen duela egun batzuk. «Aralarren irudikoz, horrek adierazten du egonkortasun eza, zeinak EITB taldeari mesede barik kalte egiten dion. Ez da erraz ulertzen irratiko zuzendaria telebistaren edukien zuzendaritza postura eramatea, oraindik Euskadi Irratiak lan premia handia baitu eta ez baita erraz ulertzen etxe barruko profesional bat ipini ez izana».\nHamabost hilabeteko epean bigarrenez zuzendari aldaketa izan dutela ere nabarmendu du LAB sindikatu abertzaleak.


Puigdemont: 'Governaren aurkako auzia nazioarteko epaitegietan amaituko da' | Berriak Politika | EiTB\nPuigdemont: 'Governaren aurkako auzia nazioarteko epaitegietan amaituko da'\nPuigdemont: 'Hau nazioarteko auzitegietan amaituko da'\nPresidentearen esanetan, berak eta bere lau kontseilariek ez dute erantzukizunik saihestu; are gehiago, beren borondatez aurkeztu ziren Belgikako justiziaren aurrean.\nEspainiako Estatua 'jardun demokratikotik urrun' dago, Puigdemonten ustez\nPuigdemontek eskaera zuzena egin dio Espainiako Gobernuari\nEstraditatua eta kartzelan sartzeko prest dagoela esan du Puigdemontek\nCarles Puidemont presidenteak gaur ziurtatu duenez, Kataluniako Gobernuaren aurka irekitako auzia nazioarteko epaitegietan amaituko da: "Inork ez dezala dudarik izan: honek guztiak nazioarteko epaitegietan amaituko du, guztiok dugu horietara jotzeko aukera eta joan egingo gara".\n"Ez da Espainiak nazioarteko epaitegietan lotsa pasatuko duen lehen aldia, 92 tortura kasurengatik zigortu baitzuten", azaldu du Carles Puigdemontek Catalunya Radio irrati kateari Belgikan eskainitako elkarrizketan.\nPuigdemontek azaldu duenez, Katalunian gertatzen ari dena "nazioarteratzeko estrategia" baten baitan ulertu behar da bera eta lau kontseilari kargugabetu Bruselan egotea.\n"Ulertezina litzateke desagertu eta leku ezezagun batean egongo bagina", adierazi du. Hori dela eta, Kataluniako Gobernu kargugabetuak Europako hiriburutik lan egitea babestu du.\n"Gure eskubideak, ez indibidualak, Kataluniako Gobernuarenak baizik, defendatzeko modurik onena da", esan du Puigdemontek. "Egiten ari garena egiteko egun edota aste batzuk baditugu, aprobetxatu egin behar dugu", gaineratu du.\nBestalde, Carles Puigdemont presidenteak ziurtatu du Espainiara estraditatua izateko prest dagoela. Horren hitzetan, jakin badaki bera eta berarekin batera Bruselan dauden lau kontseilari kargugabetuak Espainiako espetxeetan sar ditzaketela.\nPresidenteak azpimarratu duenez, ez berak ez berarekin batera Bruselan dauden lau kontseilariek "ez dugu inoiz ere erantzukizunik saihestu"; are gehiago, beren borondatez aurkeztu ziren Belgikako justiziaren aurrean Auzitegi Nazionalak guztiak atxilotzeko euroagindua eman ostean.\nAbenduaren 21erako Katalunian deitu dituzten hauteskundeetara, indar soberanisten zerrenda bateratua aurkeztearen alde egin du Puigdemontek. Horren esanetan, Kataluniako herria Espainiako Konstituzioaren 155. artikulua aplikatzearen kontra dagoela irudikatzeko modurik onena "herri zerrenda zabal bat" eratzea da. Balizko zerrenda horretan, PDeCAT, ERC, CUP eta ezkerreko beste indar batzuk gehitu ditu, horren ustez, Espainiako Estatuaren erasoaren aurrean "bat eginda" egon behar dutelako.\nIa 600 etorkin erreskatatu dituzte Gibraltarko itsasartean, Alboranen eta Kanarietan


Gorlizko Udala - Hondartzaren eta pinudiaren sarbidea eta erabilera kontrolatzeko neurriak, SARS-CoV-2k eragindako osasun-egoera dela-eta\nHondartzaren eta pinudiaren sarbidea eta erabilera kontrolatzeko neurriak, SARS-CoV-2k eragindako osasun-egoera dela-eta\n2020ko maiatzaren 29an, Alkateak 221/2020 Dekretua eman du eta xedapen-zatiak honela dio:\nLEHENENGOA.- Gorlizko hondartzan eta pinudian neurri hauek hartzeko AGINTZEA:\nGorlizko hondartzarako sarbideen itxiera, Astondoko sarrerako eskaileraren bidez, eta pinuditik sartzeko bidea, egurrezko zubiaren ondoan, gainerako sarbideak bakarrik mantenduz.\nPertsonak Gorlizko hondartzara eta pinudira sartzea mugatzea, edukiera kontrolatuz.\nHondartzaren inguruan kokatutako ibilgailu-aparkalekuak zati batean edo osorik ixtea. Debekatuta egongo da bertan ibilgailu motordunak sartzea eta zirkulatzea, erabiltzaileen osasuna arriskuan jartzeagatik komenigarritzat jotzen den unean.\nGorlizko hondartza eta pinudia erabat edo zati batean hustea, betiere erabiltzaileen osasunerako arriskua badago.\nGoizeko 10ak eta arratsaldeko 20ak bitartean, hondartzan nahiz pinudian bakarka edo taldean edozein kirol egitea debekatzea.\nHondartza-eremuan bainu publikoak irekitzea, udal-zerbitzuek garbituko dituztenak.\nHori guztia, SARS-CoV-2 bidezko pandemia-egoeran dauden Euskal Autonomia Erkidegoko hondartzak eta bainatzeko guneak irekitzeko eta erabiltzeko osasun-irizpideak betetzen laguntzeko. Irizpide horiek Euskal Osasun Zerbitzuak ematen ditu, maiatzaren 23ko SND/440/2020 Aginduari jarraikiz. Agindu horren bidez, hainbat agindu aldatzen dira, COVID-19k eragindako osasun-krisia hobeto kudeatzeko, normaltasun berri baterako trantsiziorako plana aplikatuz.\nBIGARRENA.- Honako hauek JAKINARAZTEA:\nGiza baliabideak eta baliabide materialak instalatuko dira, polizia-laguntzaileen bidez hondartzara joaten den jendearen kontrola indartzeko, egokitzat jotzen diren eta inguruabarrak eskatzen dituzten neurri osagarriak hartzeko.\nUdalerrian ibilgailuen trafikorako sarbide-kontrolak jarriko dira, Ertzaintzarekin koordinatuta.\nErabiltzaileei gomendatzen zaie hondartzan eta Gorlizko pinudian gehienez ere egunean hiru orduz egotea, baita eguzkitakoak, aulkiak, hamakak, koltxonetak eta antzeko elementuak ez eramatea ere.\nGogoratzen da beti mantendu beharko dela hirugarrenekiko pertsonen arteko distantzia, 2 metrokoa gutxienez, eta saihestu egin beharko direla leku jendetsuak eta jende-pilaketak.\nEra berean, hondartzako salbamendu-, laguntza-, zaintza- eta segurtasun-zerbitzuen jarraibideak eta eskakizunak bete behar direla gogorarazten da, bai eta horretarako gaitzen diren telefonia mugikorreko aplikazioak ere.\nPertsona guztiek osasun-larrialdia gainditzeko duten jarrera arduratsu eta zibikoa eskatzen da.\nJakinarazten da Udalak berehala itxi ahal izango dituela egokitzat jotzen dituen espazio publikoak eta zirkulazio-bideak, baldin eta jokabide arduragabeak edo SARS-CoV-2 birusaren transmisioa prebenitzeko segurtasun-neurrien aurkakoak ikusten baditu.\nLarrialdiei aurre egiteko telefono-zenbakia gogorarazi da: 112.\nHIRUGARRENA.- Alkatetzak ahalmena izango du osasun publikoko inguruabarren arabera ezarritako baldintzak aldatzeko eta, bereziki, Udalbatzaren funtsezko zerbitzu publikoek behar bezala funtzionatzen dutela bermatzeko beharrezko neurriak hartzeko.\nBandoa (PDF 240KB)


Parte hartu gure ikerketetan | BCBL\nBCBL Donostian kokatutako ikerketa zentroa da, hizkuntzaren mekanismo neurokognitiboak ikertzen dituena.\nGure ikerketak, emaitza esanguratsuak ekarriko dituenak hezkuntzan zein osasungintzan, gazte, heldu zein adinekoen parte-hartzea eskatzen du bere garapen egokirako.\nProbak, 6 eta 60 euro bitarte ordainduak, errazak eta azkarrak dira eta letrak, silabak edota hitzak irakurtzea eskatzen dute. Erregistratu zaitez gure web-orrian! Zure profila bete bezain laster, gure ikerketei buruzko informazioa eskura izango duzu eta parte hartu nahi duzun proba eta teknikak aukeratu ahal izango dituzu.


Cederna Garalur Elkarteak berrogeita hamar enpresa-plan landu ditu Nafarroako Mendialdean, 2010ean – Cederna Garalur\nDenetara 50 enpresa-plan abiarazi dira iazko urtean.\nCederna Garalurrek Elkartea sortu zenetik ematen du zerbitzu hori, eta urtez urte sakondu eta hobetu egin da. Zerbitzua baliatu duten ekintzaileek oso positiboki baloratzen dute aipatu zerbitzua.\nEnpresa-plana Cederna Garalur Elkarteko ‘enpresak eta sustatzaileak’ arloko teknikariek egiten dute. Elkarteak Nafarroako Mendialdeko sustatzaileen esku paratzen du, eta, kasu guztietan, prozesu logikoa da negozioa bideragarria izanen den ala ez jakiteko.\nPlan bakoitzaren emaitza oso erabilgarria eta praktikoa da negozio edo jarduera berri bat abiaraztea erabaki duten pertsonentzat edo entitateentzat.\nTurismo-sektorea nabarmentzen da\nTurismo-sektorean egin dira plan gehien (16), eta ondoren merkataritza-sektorean (10), zerbitzu sektorean (9), nekazaritzako elikagaien eta elikagaien banaketako sektorean (7), zurgindegietan (3), industria-sektoreko enpresetan (2), eta azkenik, bana honako sektore hauetan: hezkuntza/gizarte-integrazioan, esku-langintzan eta nekazaritza eta abeltzaintzan.\nBidasoa-Malerreka eta Bertizarana, oso aktiboak\nJarduera-esparruka, aktiboena 2010ean Bidasoa-Malerreka eta Bertizarana izan da: 16 enpresa-plan egin dira. Ondoren, Erroibar/Aezkoa/Esteribar eta Agoitz/Irunberri datoz; bietan 8na plan egin dira. Sakanan 7 plan egin dira, 3na Leitzaran/Larraun/Ultzaman eta Baztanen, 2 Iruñerrian, 2 Zangoza eskualdean, eta bana Erronkarin eta Zaraitzun.\nAipatu beharra dago biztanleria gutxiko herrietan turismo-sektoreak duela mugimendu gehien; landetxeen nahiz turismo-establezimendu enblematikoen bitartez. Sektore horretan egin dira enpresa-plan gehien.\nBestalde, gainerako sektoreak biztanleria gehiago duten udalerrietan ageri dira; horiek eskualde osoari ematen diote zerbitzua.\nPor | 2011-09-09T11:21:01+00:00\tenero 11th, 2011|Albisteak|Comentarios desactivados en Cederna Garalur Elkarteak berrogeita hamar enpresa-plan landu ditu Nafarroako Mendialdean, 2010ean


Batera proiektu irabazleak - Oihaneder Euskararen Etxea\nHasiera » Agenda » Batera sormen deialdia\nBatera sormen deialdia Proiektu irabazleen aurkezpena\nBatera, kultur proiektuak elkarrekin deialdian hautatutako proiektuen aurkezpena egingo da ekainaren 21an, 19:00etan, Oihaneder Euskararen Etxean. Modu honetan, Aritz Ibarraren Gasteiz 1200 – Defentsa amaigabea eleberri grafikoa eta XUP! Antzerki taldearen Beita web-telesaiaren prozesuen nondik norakoen berri emango digute. Bide batez, Itsulapikoa plataformaren bidez crowdfunding kanpainan babesa eman dieten lagunek beren sariak jasotzeko aukera izango dute egun honetan.\nGauekoak programak eta Oihaneder Euskararen Etxeak elkarlanean aurrera ateratako deialdi honetan ezinbestekoa izan da Laboral Kutxa eta Vital Fundazioaren laguntza, izan ere, 2.000€ ko ekarpen bana egin baitiote bi proiekturi. Hirugarren egitasmoaren babesleak Gauekoak eta Oihaneder izan dira.\nGonbidapenak eskuratzeko 3 bide egongo dira ekainaren 14tik aurrera. Goizeko 10etatik aurrera irekiko dira hirurak:


Euskal lokuzioak sarean - Lokuzioaren beroa\nAZERIA BUZTANAK SALATZEN / DEBEKATUA ADIERAZTEKO / HITZEN ARTEKO ISTRIPUAK\nHIZKUNTZA EZ DA LOGIKOA / HIZKUNTZA GUZTIONA DA, BAINA... / LOKUZIOA ZER DEN\nLOKUZIOAK HIZKUNTZAREN GORAZARREZ / MATRIUSKA BAT\nAzkueren hiztegiak "traizioa", "azpijokoa" bezala dakar iruzur (fraude, traición. Iruzur egin, engañar a un tercero). Bizkaian eta Gipuzkoan zabaldua omen. Kandido Izagirrek (Vocabulario vasco de Aránzazu-Oñate) honoko lokuzioa jaso du: orrek ein txak iruzur eta lau mutur, tronpatzea adierazteko, Azkuek bezala. Baina hemen bigarren osagarri bat ageri zaigu, "lau mutur", eta itxura guztien arabera, aurreneko osagarriak motibatua: iru / lau, zur / mutur. Honela litzateke beraz lokuzioa, "etimologikoki": horrek egin txak hiru sudur eta lau mutur. Azkueren iruzur egin, orduan, hiru sudur egin izanen litzateke.\nHar dezagun Tartasen Onsa hilceco bidia (1666), saia gaitezen apur bat:\n"...eta Arquebusaria, bere bala, bere bolbora, bere drageac, eta bere pena galduric, confusionetan, eta desohoretan gueldi dadin, eta haren irabacia oro içanen den bi çehabete sudur, erran comuna den beçala".\nÇeha hori "zehe" da noski, eskua tira ahala zabalduta hatz pototsetik hatz txikerrera doan luzera. Arkabuzariari, uste ez bezala irten baitzitzaion tiroa, konfunsione batean, sudurra luzatu zitzaion...\nPatri Urkizuk bildutako Petitun eta Petik-hun xaribarian (1695) kopla hau ageri da:\nArihuneq cion Petituni\nbena bera ere baratu cen\nbi çehe sudurrequi\nSudurra nahasmenduari, tronperiari, konfusioari lotua ageri da gure inguruetan: avoir un pied de nez, faire un pied de nez ("pied de nez", hain zuzen, eskua sudur puntan jarrita zabaltzea da, trufa egiteko), dejar con con un palmo de narices... Azkuek berak Zuberoan bildua bezala dakar zehe bat sudur egin, kontestu semantiko berdinean.\nAlegia, gure iruzur modernoa, behialako "hiru sudur" bat ote? Izan gaitezen surrak, alegia, sugurrak, alegian zuhurrak: ez ote da herriak, bere ezjakina edo uste okerra artistikoki baliatuz, etimologia faltsu baterako bidea zabaltzen digula? Bost axola hori herriari, mintzaileari, berak adierazkortasuna bilatzen du, eta ondora datozkion aukera guztiak profitatzen ditu. Hitzak hizpidea dakar, nola ez atera "iruzur" batetik "lau mutur"? Saussure maisuaren esana da: «Berarengan ezagutu uste diren elementuei egokitzeagatik deformatzen da hitza gehienetan». Mitoek hitza sortzen duten bezala, hitzek ere mitoak sortzen dituzte.\nKontua da iruzurraren pairatzaileari, Pinocchiori bezala, sudurra luzatzen zaiola barregarri: bat, bi edo hiru zehez bai gutxienik!\nBillabonakoa izan behar


10 milioi euro banda zabal ultralasterra gune txiki eta isolatuetara hedatzeko | El Diario Vasco\nGipuzkoa10 milioi euro banda zabal ultralasterra gune txiki eta isolatuetara hedatzeko\n10 milioi euro banda zabal ultralasterra gune txiki eta isolatuetara hedatzeko\nGanadua duten baserrien kasuan, ustiapenaren kudeaketa hobetzeko ere garrantzitsua da konektitibate egokia edukitzea. / AP\nGipuzkoako 16 herritan izango dute eragina Jaurlaritzak telekomunikazio-operadoreei eskaini dizkien laguntzek. Foru Aldundiaren plan bat ere badago indarrean lurraldean\nLunes, 9 octubre 2017, 12:01\nLaguntza publikorik gabe, biztanleria-gune txikietara banda zabal ultralasterra eramateko egin behar diren inbertsioak euren gain hartzea ez da errentagarria telekomunikazio enpresentzat. Horrenbestez, gune horietako herritar eta negozioek desabantaila argiak dituzte telekomunikazio-operatzaileek zerbitzu horiek hornitzen dituzten herri eta hirietan daudenekiko.\nDesoreka hori arintzen joateko, sektore pribatuko telekomunikazio-operadoreei zuzendutako laguntra-programen deialdia egin du Eusko Jaurlaritzak. EHAAk argitaratu berri duen aginduak finkatzen duen moduan, 10 milioi euro bideratuko ditu Eusko Jaurlaritzak, 2017tik 2019ra bitarteko hiru ekitaldietan banatuta, 1.000 biztanle baino gutxiago duten biztanleria-guneetara belaunaldi berriko banda babaleko sareak hedatzeko. Gune horiek 'gune zuriak' izan behar dute. Hau da, "baldintza horietan Interneten sartzeko zerbitzuak eskaintzen dituzten telekomunikazioetako azpiegiturak ez dituzten eta datozen hiru urteotan egotea aurreikusten ez duten biztanleria-guneak". Gehienak landa-guneak isolatuak dira. Zehazki, 391 biztanleria-gune txiki identifikatu dira dira, horietako %72 Araban daudelarik.\nArabako 280 guneez gain, Bizkaiko 95 eta Gipuzkoako 16 daude zerrendan. Deialdiaren arabera, "biztanlegunetzat jo da gutxienez hamar eraikineko multzoa, baldin eta kalerik, plazarik eta hiri barruko bestelako biderik osatzen badu. Salbuespen gisa, eraikin kopurua 10 baino txikiagoa izan daiteke, betiere horietako populazioa 50 biztanletik gorakoa bada. Biztanlegunearen barnean daude aipatutako multzoaren kanpoaldetik 200 metro baino gutxiagora dauden eraikin isolatuak".\nProiektu hau Eusko Jaurlaritzak Euskadi lurralde adimendun –Smart Country– gisa finkatzeko duen konpromisoaren barruan dago. 'Euskadi 2020 Agenda Digital'-aren barruan dago, eta dagoeneko, abian diren gainerako proiektuekin bat egiten du: zuntz optikoa 1.700 eraikin publikotara zabaltzea eta banda zabal ultralasterra Euskadiko industria-arloetara zabaltzea. Behin laguntzen ebazpena ezagututa –abenduaren 31 baino lehen-, 18 hilabetetan hedatuko da banda zabala.\nGipuzkoaren kasuan, Foru Aldundiak badu berariazko egitasmoa gehienez ere bi urteko epean herririk txikienek ere banda zabal ultralasterra izan dezaten. Landagipuzkoa+ planak, hain zuzen, 1,5 milioi euro baliatuko ditu gune horietako zein herritik aparte dauden etxe eta baserrietako konektibitatea hobetzeko. Planaren aurkezpenean azaldu zutenez, aurreneko fase batean herriko gune nagusitik 500 metrora dauden 1.000 etxetara iritsi nahi da; kilometro batera daudenetara bigarren fasean eta, hirugarren batean, bi kilometrora daudenetara. Kasu honetan, banda zabala eramatearen kostuaren %95 subentzionatuko dio konpainiari Foru Aldundiak.\nDe la ciencia ficción a la realidad en diez años Eragileak hasiak dira datorren urtean egingo den '11 egun euskaraz' lantzen


Presen Zubillaga: "Ezin dugu multinazionalen esku utzi trantsizio energetikoa" - Iruñerria - euskalerriairratia.eus\nPresen Zubillaga: "Ezin dugu multinazionalen esku utzi trantsizio energetikoa"\nLohizune Amatria Zabalza 2021-10-04 09:54\nIruñerriko iparraldean bost parke eoliko eraikitzeko proiektuak aurkeztu zituen SACYR enpresak iaz. Orotara, 56 haize-sorgailu ezarri nahi ditu. Gaur amaituko da enpresak sustatutako Nafarroa 1, Nafarroa 2 eta Nafarroa 4 proiektuak jendaurrean erakusteko epea. 2.000 helegitetik gora bildu ditu Haize Berriak koordinakundeak.\nEsteribar, Ezkabarte, Xulapain, Berriobeiti, Orkoien, Erroibar, Berriobeiti, Anue eta Olaibar eskualdeei eraginen die SACYR enpresaren parkeak. Ingurumenerako eta herritarren bizimodu eredurako kaltegarria izanen dela uste dute herritarrek, eta Haize Berriak koordinakundean bilduta helegiteak bildu dituzte azken hilabeteota.\nAzken astean Nafarroako Gobernuak Lezaun eta Gesalatzeko parkearen aurka egin du, ingurumenari kalte eginen liokeelako. Iruñeko haranetan eta iparraldeko herrietan ezarri nahi diren proiektuen kasuan antzeko jarrera hartzea nahiko lukete koordinakundetik.\nEnergia ereduaz hausnartzeko jardunaldiak\nEnergia eta energia eredua hizpide izanen dira aste honetan, Iruñean. Gobernuak Trantsizio ekologikorako industriaren II. nazioarteko kongresua eginen du Nafarroa Arenan, urriaren 6an eta 7an. Horren aurrean Nafarroako Energia Eraldatzen eguzki eta haize poligonoek kaltetutako Nafarroako herri eta bailaretako plataformen koordinakundetik "jardunaldi alternatiboak" antolatu dituzte.\nGaur hasiko da Berriztagarriak BAI, honela EZ izenburupean, Kondestablen.\nMintzaldi guztiak batzen dituen ardatza trantsizio energetikoa eta biodibertsitatean eta gizartean eragiten dituen inpaktuak dira, hori guztia Lurreko baliabide energetiko eta mineralen murrizketaren testuinguruan kokatuta.


“Zurrumurruen aurka, sartu aterpean” kontakizun laburren lehiaketa | Nontzeberri\nBilboko Udalak Zurrumurruen aurka, sartu aterpera kontakizun laburren IV. lehiaketa abiarazi du. “Bizikidetza, kulturartekotasuna, aniztasuna edo arrazakeriaren aurkako borroka dira lehiaketara aurkeztutako kontakizunetan landu beharreko gaietako batzuk, eta identitateari, errespetuari edo elkarrizketari buruzkoak ere izan daitezke”.\nLehiaketak bi hizkuntza-modalitate ditu: euskara eta gaztelania. Baldintza bakarra dago parte hartzeko: 18 urte beteta izatea. Kontakizunak aurkezteko epea irailaren 1etik 30era bitartean egongo da zabalik, udalaren web orriaren bidez: http://www.bilbao.eus/concurso_antirumor\nLankidetza, Bizikidetza eta Jaietako Sailak izendatutako epaimahaiak hautatuko ditu irabazleak, 2020 amaitu baino lehen. Aukeratutako ipuinek 350 eta 150 euroko saria jasoko dute, hurrenez hurren. Gainera, obra finalista guztiak jaso eta bilduko ditu liburu batek, lehiaketaren aurreko edizioetan bezala.


Android iOS aurretik dago merkatu gehienetan Androidea\nAndroid iOS-en aurretik dago merkatu gehienetan\nAndroid da munduan gehien erabiltzen den sistema eragile mugikorra, Apple-ren iOS-en aurretik, baina orain berria da berri Kantar Worldpanel enpresak prestatu eta argitaratutako telefono mugikorren merkatuari buruzko xehetasun interesgarriak eskaintzen dizkigu, batez ere Android eta iOS-en arteko lehiari buruz.\nHasita US2016ko azken hiruhilekoan Android-ek telefonoen salmenten ehuneko 56,4 suposatu zuen, eta horrek ehuneko 1,8 puntuko jaitsiera txikia suposatzen du aurreko urteko berehala. Hala ere, munduko sistema eragilerik hedatuena, Android-ek herrialdeko lehen postua mantentzen jarraitzen du, Apple-ren iOS-en aurretik, ehuneko 42 merkatu kuota ez baita kontuan hartzen, hau da, ehuneko 2,9 puntuko hazkundea.\nGainera, nahiko interesgarria da Estatu Batuetako telefonoen merkatuan hiru marka nagusi direla. Applek eta Samsungek ehuneko 70eko merkatu kuota bateratua dute, LG, hirugarren jokalari handiena, berriz, distantzia dezente dago merkatu kuotaren% 11,1ekin.\nEstatu Batuak atzean utzita, panorama Europan desberdina da. Hemen, Android merkatu kuota Europako bost herrialde handienetan (Britainia Handia, Alemania, Frantzia, Italia eta Espainia) ehuneko 74,3koa da. Kopuru hori aurreko urteko aldi berarekin alderatzen badugu, ehuneko 1,4 puntuko hazkundea aurkituko dugu bere merkatu kuotan. Alderantziz, iOS oso atzean dago Android Europan % 22,7ko merkatu kuotarekin.\nEta amaitzen dugu Txina. Bertan, 2017ko urtarrilean amaitutako azken hiru hilabeteetan, Android-ek arrakasta handiena izan zuen Smartphoneen% 83,2 saldu zen, horrek ehuneko 9,3 puntuko igoera suposatzen du.\nMarken arabera, gaur egun Huawei da herrialdeko fabrikatzaile nagusia (ehuneko 26,6), eta ondoren Apple (ehuneko 16,6) eta Xiaomi (ehuneko 14,5), nahiz eta biek beherakada izaten jarraitzen duten OPPO eta Vivo bezalako enpresen lehiakortasun handiena dela eta.\nArtikuluaren bide osoa: Androidea » Berri » Android iOS-en aurretik dago merkatu gehienetan\nDOOGEE Shoot 2 merkatuan merkaturatzen da aurrerapen handiko prezioan


Emakumeenganako indarkeriari EZ - Arduratu\nHasiera » Blog » Emakumeenganako indarkeriari EZ\nInork ez daki zehatz-mehatz gorakada honen zergatia zein den, baina hipotesi batzuen arabera, estereotipo matxistak bultzatzen dituen asialdi formulek duten arrakasta eta sustapena izan daiteke arrazoietako bat, estereotipo hauen iraupenean zerikusia izan ditzaketen mezuak zabaltzen dituzten telebistako programa eta serie, liburu, film edo musika-generoen bitartez.\nEragin handia duen beste faktoreetako bat Whatsapp bezalako aplikazioen eta beste sare sozial batzuen erabilera gero eta hedatuagoa izan daiteke. Hauek, etengabeko informazioa eskaintzen dute eta nerabe askok bikotekidea kontrolatzeko baliabide gisa erabiltzen dituzte. Neska gazte askok normaltzat jotzen dute bikotekideak beraien portaera gaitzestea, zer jantzi behar duten esatea, mugikorra zelatatzea edo bere lagunekin egoteko betarik ez ematea.\nTeknologia hauek oso erabilera positiboa izan dezaketen arren, gazte askok ez dituzte modu egokian erabiltzen, bikotekideen artean jeloskortasun, kontrol, xantaia eta tratu txarren kasuak egotea erraztuz.\nEgoera haue ekiditzeko eta, berdintasun eta errespetu jarrerak sustatzeko, nahitaezkoa da heziketa oso gaztetatik hastea. Nerabezarorarte itxarotea gai hauek lantzeko, beranduegi izan daiteke eta, ondorioz, aproposena gai hauek familian lantzea izango litzateke, txiki-txikitatik, eta baita eskolan ere, hezkuntzako etapa guztietan, lan komunitarioa ahaztu gabe.\nBaina galdetzen zaienean, klasean ez dutela inoiz edo ia inoiz sexismoa prebenitzeko eta berdintasuna bultzatzeko ekimenik egiten adierazten dute ikasle gehienek, eta gai honi buruz hitz egiten zaienean, gehienetan eraso fisikoetan oinarritzen diren mezuak baino ez zaizkiela ematen gaineratzen dute.\nMadrilgo Erkidegoko “No te cortes” kanpaina\nGazteak, ondorioz, ez dira informazio-kanpainekin identifikatzen, ez dutelako beraien burua isladatuta ikusten kanpainotan, eta hauetako asko zehazki gazteriari zuzenduta egon arren, gazte asko oraindik ez dira hauekin identifikatzen, ez dituztelako tratu txar psikologikoak, ez bestelako tratu txarrak -sexualak, ekonomikoak, sozialak eta egunerokoak- genero indarkeria bezala ulertzen, normaltzat hartzen dituzte, eta nolabaiteko larritasuna duten eraso fisikoak bakarrik lotzen dituzte genero indarkeriarekin.\nBeraz, ezinbesteko garrantzia du gazteei genero indarkeriaren lehenengo zantzu txikienak hautematen erakustea; adibidez, jeloskortasuna maitasun keinu bezala ikusten jarraitzen badugu, ezin izango dugu benetan kontrolerako jarrera bat baino ez dela onartu.\nAdibide zehatzak erabili behar ditugu berdintasunik gabeko harremanetan ematen diren jarrera eta portaerak zeintzuk diren azaltzeko, beraientzat errazagoa izan dadin genero indarkeria bere adierazpenik zabalenean bereizten dituzten ezaugarriak eta jarrerak hautematea.\nHas one comment to “Emakumeenganako indarkeriari EZ”


9. zkia. -2015ko Martxoa | eus | es\nMiren Saratxagari egindako elkarrizketa\n013-2016ko Etxebizitza Plan Zuzentzailearen ardatz estrategikoetako lehenengoa da alokairuko etxebizitzak eskuratzeko aukerari bultzada garbi bat ematea.\n2015Eko ekitaldirako, Etxebizitza Sailburuordetzak guztira 106,9 milioi euro ditu; horietatik % 57,40 alokairura bideratuko da; hau da, dauzkagun baliabideen erdia baino gehiago alokairuko etxebizitzen parke publikoa handitzen erabiliko dugu, eta, hartara, hobeto erantzun ahal izango diegu Etxebideren Erregistroan alokairuko etxebizitza baten eske dauden ia 40.000 pertsonari.\nBigarren helburu estrategikoa da etxebizitzak birgaitzeko eta hiriak berroneratzeko eta berritzeko politika bat ezartzea; horretarako, etxebizitza-programako aurrekontu guztiaren ia % 20 bideratu da. 2015erako, 14,2 milioi euro jarri dira 2013-2016 Renove birgaitze-planaren programa ezberdinetara bideratutako itzuli beharrik gabeko diru-laguntzetarako; eta plana urte batzuetarako denez, 2015ean sortzen diren proiektu berrietarako erabiliko dena ere kontuan izanda (2018ra arte iristen dira), guztira 35 milioi euro emango dira diru-laguntza gisa.\n• Etxebizitzen Gizarte Funtsa luzatuta.\n2014an zehar garatutako jarduerei buruzko panoramika eskaintzen du EEB-k txosten horretan. Abiarazitako jardueren aniztasunaren xedea da informazio eta ezagutzarako sarbidea eta transferentzia bideratzea etxebizitzaren esparruan; eta hori hiru aldetatik egin du: esparru publikoan erabakiak hartzeko prozesuan laguntzeko; sektoreko eragileen eta profesionalen eskaria betetzeko; eta etxebizitzaren errealitatea ikuspuntu objektibo eta instituzionaletik azaltzeko erreferentea izateko.\n2014 urte bizia izan da EBB-rako, jarduera anitzak abiaraziz: jardunaldietan eta kongresuetan parte hartzea, gaurkotasun-txostenak eta ikerketak egitea eta argitaratzea, beste erakunde batzuekiko elkarlana (unibertsitateak, ikerkuntza-zentroak,…)etengabeko hobekuntzako eta berrikuntzako dinamikak, eta abar.\nEuskadiko jabekideen erkidegoen % 28,6an berankortasuna existitzen da\nEn los últimos años se ha apreciado un incremento de la morosidad como consecuencia de la crisis financiera e inmobiliaria. Dentro de este elevado volumen de deudores, se encuentran aquellos propietarios que no pueden afrontar los pagos debido al deterioro de su situación económica, muchos de ellos en paro. En Bizkaia la morosidad se eleva al 31%, en Gipuzkoa es del 27% y en Álava del 24%.\nEuskadiko jabekideen erkidegoen guztizkoan metatutako zorra 73,3 milioi eurokoa dela zenbatetsi da 2013. urtean. . Banku-erakunde berankorrak dituzten erkidegoak, berankortasuna dutenen guztizkoaren % 7 dira, eta alde adierazgarriak daude lurraldeen artean: % 12 Araba, % 10 Gipuzkoa eta % 5 Bizkaia. Finantza-erakundeei dagokien berankortasun metatua 4,4 milioi eurokoa dela zenbatetsi da.\nHalaber, Euskadin Estatuan baino askoz ere eragin gutxiago du banku-berankortasunak, zehazki, % 6koa da Euskadin eta Estatuan, aldiz %21ekoa.\n[ info +]\nHipoteka betearazpenak Lurralde Historikoen arabera. 2013\nBizkaia: % 57 | Gipuzkoa: % 26 |\nÁlava: % 17\nIturria: Botere Judizialaren Kontseilu Nagusia\nHipoteka-jarduera asko murriztu da EAEn: 12.146 hipoteka 2013an, aurreko urtean baino\n% 28 gutxiago\nEstatistikako Institutu Nazionalak (INE) egin berri duen azterlan bateko datuak ikusita, Euskadi hipoteka-betearazpen gutxien egin diren Estatuko autonomia-erkidegoa da. EAEn 122 hipoteka-betearazpen egin dira 2014ko lehenengo hiruhilekoan.\nEstatu osoan, berriz, kopurua 18.971 izan da. Kopuru horrek Euskadiko betearazpen-tasa % 0,04ra murriztu du; hau da, Estatuko batez bestekoa (% 0,21) baino bost aldiz txikiagoa da. 2013an eratutako hipoteken batez besteko zenbatekoa 120 mila eurotan kokatzen da, hau da, % 9ko murrizketa 2012rekiko eta % 27koa 2007rekiko.\nldo berean kokatzen dira Etxebizitzako Behatokiak egindako azken azterlanaren datuak. Urte horren zehar, Urte hartan, 1.175 betearazpen erregistratu ziren, eta orduz geroztik, kopurua etengabe txikitu da (2011n, 1.174; 2012n, 1.061; 2013n, 817). EAEn 2013an eratutako hipoteken batez besteko iraupena asko murriztu da azken urteotan. Batez besteko iraupen hori 269 hilabetekoa zen 2013an, hau da, 2007an eratu zirenak baino 53 hilabete gutxiagoko iraupena dute.\nDinamika horrek garrantzi berezia du, EAEn eta Estatuan 2008tik antzematen den hipoteka berrien hileko hipoteka-kuoten murrizketarekin lotzen bada. Horrela, 2008an EAEko batez besteko kuotak 950 euro gainditzen zituen eta 2013an, aldiz, 665 eurokoa da.\nHori dela eta, aurreko hamarkadaren erdialdean hipotekak sinatu zituzten familiek eduki ditzaketen arazoak azaltzen dira, bai hipoteka-kuota altu horien ordainketari aurre egiteko, bai hipoteken epea gaur egun sinatzen ari direnenak baino luzeagoa delako. [ info gehiago ]\nHigiezinen merkatuaren panoramika EAEn 2013\nEEB-k urtero aurkezten du higiezinen merkatuari buruzko ikuspegi sintetikoa hainbat alderdi aztertuz: testuinguru ekonomiko orokorra, etxebizitzaren eskaria eta eskaintza, higiezinen merkatuaren jarduera, etxebizitzen birgaitzea edo hipoteka-finantzaketa.\n• 2013an EAEko higiezinen merkatuaren jarduera adierazle nagusiek ahulezi adierazgarria azaltzen jarraitzen dute. Higiezinen merkatuaren dinamismo indizeak merkatuaren krisiak jarraitzen duela baieztatzen du, beraz geldialdi bat adierazten du 2007 urteaz geroztik.\n• Urte honetan zehar testuinguru ekonomikoak izan duen bilakaera negatiboak, bereziki eraikuntzaren sektorean, neurri handi batean higiezinen merkatuaren geldotasuna azaltzen du.\n• Krisi ekonomikoko testuinguru honetan, etxebizitza eskariaren gutxiagotze joera baieztatzen da.\n• Etxebizitza eskariaren jaitsiera (etxebizitza babestuaren kasua izan ezik),eta etxebizitza berrien eskaintzaren murrizketa direla eta, 2013an merkatuaren jarduerak uzkurdura nabarmena azaltzen du.\n• EBEI-k argi erakusten du 2013an birgaitze lanak egiteko beharra duten familien gehikuntza, baina behar horri epe motzean aurre egiteko itxaropenak txikiak dira.\n• 2013-2016ko Etxebizitza Plan Zuzentzailea eta etxebizitzak birgaitzeko 2013-2016 aldirako Renove Plana dira Enplegu eta Gizarte Politiketako Sailaren birgaitze politiken ekintza eremua: birgaitu diren etxebizitzen kopurua 13.409koa izan da, eta diru-laguntzen zenbatekoa guztira 14.532.145 eurokoa.\n• 2013aren zehar, EAEn aurreko urteetan behatu den jarduera hipotekarioaren gutxiagotze joerak jarraitzen du.\nHutsik dauden etxebizitzak mobilizatzeko pizgarriak\n2014ko urrian hutsik dauden etxebizitzei buruz egindako jardunaldiaren zenbait ondorio aurkezten ditugu. Jardunaldi horrek Eusko Jaurlaritzako Enplegu eta Gizarte Politiketako Sailaren ardatz nagusietako bati ekiten dio: hutsik dauden etxeak mobilizatzea eta alokairuaren merkatura eramatea. Enplegu eta Gizarte Politiketako Sailak sortutako ELKARGUNE hausnarketa- eta eztabaida-foroan kokatzen du Eusko Jaurlaritzak jardunaldi hau.\nIkuspegi ekonomiko eta sozialetik: Estatistika sendo eta fidagarriak edukitzearen premia, horietan oinarrituta etxebizitza hutsaren benetako egoeraren diagnostiko bat egiteko; Hobe da pizgarrien bidez jardutea zigorrak ezartzea baino; Etxebizitzaren funtzio soziala gogoan izatea, etxebizitza inbertsio edo aktibo ekonomiko hutsa bailitzan hartu beharrean; Hiri-garapeneko ereduaren aldaketa, lurraldearen defentsa eta balorazioa balioesteko; dinamika sozio-demografiko berriei eta etorkizunekoei arreta, etxebizitza-politika publiko egokiagoak egiteko; Alokairu sozialaren alde egitea etxebizitzako politika publikoetan, babes publikoko etxebizitzak jabetzan eman beharrean.\nEtxebizitza hutsak mobilizatzearen esperientziak (ildo komunak): Administrazio publikoek ikuskaritza-lan eraginkorra egitearen premia, etxebizitza hutsak non dauden jakiteko eta errolda bat egiteko; Merkatu pribatuan dagoen etxebizitza hutsa erakartzeko bitartekaritza-programak, etxebizitza hutsa mobilizatzeko erreminta nagusi gisa; Bada beste erreminta bat: neurri fiskalak diseinatzea eta ezartzea. Baina administrazioek kontuz ibili behar dute neurri horiek baliatzerakoan; Hiri-birgaitze eta -berroneratzea lortzeko politiken aldeko apustu sendoa; Lankidetza publiko-pribatuaren (lankidetza finantza-erakundeekin, sustatzaileekin) eta publiko-publikoaren (eskualdeko eta tokiko gobernuen arteko lankidetza) premia.\nNazioarteko esperientziak: Etxebizitza hutsen arazoari aurre egiteko, politika publikoak behar dira, eta, horrez gain, beharrezko dira jabeen borondatea eta inbertitzeko ahalmena ere; Etxebizitza hutsak mobilizatzeko ekintza nagusiak gauzatu aurretik, hainbat faktore hartu behar dira kontuan (birgaitzearen finantza-bideragarritasuna, alderdi juridikoak eta abar); Etxebizitzaren plangintza egiteko tokiko programak egitea, arlo horretan espezializatutako lanbideak, etxebizitza huts estrukturalak gutxitzeko inbertsio handiagoa eta kudeaketa eraginkorragoa.\nEraikitze, birgaitze eta berroneratze hiritarraren inguruko hausnarketa: erronka energetikoak\neta etxebizitza sozialaren eginkizuna\nAzaroaren 13an eta 14an jardunaldi hauek egin dira Bilbon eta Gasteizen. Jardunaldiak administrazio publikoko teknikariei, etxebizitza-sustatzaileei eta eraikuntzaren eta I+G+b alorreko profesionalei zuzenduta daude.\nHainbat esparrutako adituek etorkizuneko hirien energia-erronketan etxebizitzak izango duen eginkizunaren inguruan duten ikuspegia azaldu dute: Europako helburu eta zuzentarauak, horiek betetzeko estrategiak, berrikuntza tresna gisa, gizarte-babesteko etxebizitzen sustatzaileen jarduketak, bai eta interes handiko beste hainbat alderdi ere.\nJardunaldien lehenengo egunean, hausnarketaren ardatza zera izan zen: Europako energia-erronkei aurre egiteko estrategiak eta ekintzak etxebizitza-politikan. Hurrengo egunean PIME´s proiektua landu zen bereziki, eta herritarren ongizatearen zerbitzura bizitegi-garapen iraunkorrei lotutako berrikuntzari buruz aritu zen.\nJardunaldien antolatzaileak izan dira: VISESAk (Enplegu eta Gizarte Politika Sailari atxikitako Sozietate Publikoa), AVS Euskadik (Etxebizitza eta Lurzoru Sustatzaile Publikoen Elkartea) eta PIME'S proiektuak (I+G+Bko 7. Esparru Programako "CONCERTO" ekimenaren barruan).\nEAEko Eraikuntzari eta Etxebizitzari Buruzko Estatistika, 2014ko 4. hiruhilekoa\nEtxebizitza hasiak eta bukatuak. 2014ko 4. hiruhilekoa\n• Aurreko hiruhilekoarekin alderatuta, behera egin du, 2014ko hirugarren hiruhilekoan, obrak egiteko eman diren baimenen kopuruak (Bizkaiari egotzi diezaioke); hala ere, kopuru horrek gora egin du 2013ko hirugarren hiruhilekoarekin alderatuta. Finkatu egin da birgaitze-lanak egiteko obra-lizentzien nagusitasuna.\n• Maila positiboak erdietsi dituzte eraikuntza berriko obretarako lizentziek urtetik urtera eta jarduera-sektore guztietan, industria eta energia barne.\n• Se recupera la previsión de viviendas de nueva planta.\nEtxebizitza babestu bukatuen kopurua 2.239 da. Lurralde Historikoen arabera, % 41 Bizkaiari dagozkio, % 33 Gipuzkoari eta gainerako % 26 Arabari.\nEAEn hasitako babes ofizialeko1.481 etxebizitza, non Bizkaiaren (% 72) eta Gipuzkoaren (% 26) pisua adierazgarria baita.\nEtxebizitza eta luzoruaren alorrean jarduketa babestuen finantziazioa. 2014ko 4. hiruhilekoa\n• Aitortutako diru-laguntza (metatutako datuak): 15.134 eskaera eta 13.469.692 gordetako diru-laguntzan\n• Onetsitako maileguak (metatutako datuak): 543 mailegu eta 48.617.623 euro onetsiak\n• Gauzatutako maileguak (metatutako datuak): 529 mailegu eta 47.511.582 euro gauzatuak


Jaurlaritzak gutxiengoa diren CCOO eta UGTrekin sinatu du langileek demokratikoki aukeratutako gehiengoari bizkarra emanez — ELA Sindikatua\nJaurlaritzak gutxiengoa diren CCOO eta UGTrekin sinatu du langileek demokratikoki aukeratutako gehiengoari bizkarra emanez\nJaurlaritzak gutxiengoa diren CCOO eta UGTrekin sinatu du langileek demokratikoki aukeratutako gehiengoari bizkarra emanez Jaurlaritzak, eremu politikoan berorrek defendatzen dituen joko-arau demokratikoei muzin eginez, bizkarra eman dio demokratikoki eremu publikoko langileek aukeratutako gehiengoari, eta gutxiengoarekin (CCOO eta UGTrekin) sinatu du akordioa, langileek egindako hautua errespetatu barik. https://www.ela.eus/eu/gizalan/albisteak/jaurlaritzak-gutxiengoarekin-ccoo-eta-ugtrekin-sinatu-du-akordioa-bizkarra-emanez-eremu-publikoko-langileek-demokratikoki-aukeratutako-gehiengoari https://www.ela.eus/eu/gizalan/albisteak/jaurlaritzak-gutxiengoarekin-ccoo-eta-ugtrekin-sinatu-du-akordioa-bizkarra-emanez-eremu-publikoko-langileek-demokratikoki-aukeratutako-gehiengoari/@@download/image/lakua.jpg\nJaurlaritzak, eremu politikoan berorrek defendatzen dituen joko-arau demokratikoei muzin eginez, bizkarra eman dio demokratikoki eremu publikoko langileek aukeratutako gehiengoari, eta gutxiengoarekin (CCOO eta UGTrekin) sinatu du akordioa, langileek egindako hautua errespetatu barik.\nAzaroaren 8ko Mahai Orokorreko bileran, iragan ekainaren 6eko bileran errelebo-kontratuaz eta erretiro partzialaz egindako proposamen bera aurkeztu du Zearreta sailburuordeak, bilera hartan sindikatu guztiok ezezkoa eman genion arren.\nJaurlaritzaren proposamena Rajoyren bi pentsio-erreformetako lehenaren (5/2013 Errege Lege Dekretuan jasoa) aplikazio praktikoa da. Pentsio-erreforma horrek erretiro partzialeko adina atzeratzea ekarri zuen, 63 eta 65 urtera, arian-arian eta kotizaturiko urteen arabera. Eta, gainera, partzialki erretiraturiko langilearen lanaldia % 50eraino luzatzen du osoko erretiroa hartu arte.\nJaurlaritzaren ibilera antidemokratikoaz gainera, CCOOk eta UGTk babestutako proposamenak Rajoyren dekretua okertu egiten du; izan ere, langile finko izanda bakarrik ahalbidetzen du erretiro partziala hartzea.\nELAn berriz ere azpimarratu dugu berton bizi garenon pentsioak berton erabaki behar direla. Zentzu horretan, Euskal Administrazio Publikoan errelebo kontratua eta erretiro partzialerako proposamena luzatu dugu:\nEuskal sektore publikoko langile guztiek izatea errelebo kontraturako edo erretiro partzialerako eskubidea (baita sozietate publikoak ere), baldintzak betetzen badituzte eta hala nahi izanez gero. Gainera, aurrekontuetan horretarako diru partida egoteak edo ez ezin dezake hori baldintzatu. Ildo beretik, ezin da langile finkoentzat bakarrik izan.\nErreleboa hartzen duenak lanaldi osoko kontratua izatea eta lanpostu hori ez ezabatzea inondik inora.\nErretiro partziala hartzen duen pertsonaren laneko denbora efektiboa murrizteko neurri guztiak ikertzea (erretiro-primak...)\nEusko Jaurlaritzako funtzionarioek erretiratzeko adina aurreratzeko tresna eta formulak izatea, beti ere, lanpostuak suntsitu gabe.\nHala ere, Eusko Jaurlaritzak baztertu du ELAk egindako proposamena, gaur egungo araudiak proposamen hori gauzatzeko aukera ematen badu ere, eta beste erakunde batzutan ELAk planteaturiko parametrotan oinarritutako akordioak sinatzen ari badira ere.\nGainera, bilera baino lehen, ELAk idatziz eskatu zuen Gobernuak gai-ordenean zenbait gai txertatzea, besteak beste honako hauek: galdutako erosahalmena berreskuratzea; murrizketen ondorioz galdutako eskubideak berreskuratzea (Itzarri, erretiro primak...); edo enplegu publikoaren egoera larria aztertzea. Izan ere, Gobernuak gehiengo sindikalarekin adostu beharko luke sektore publikoan beharrezkoak diren 30.000 lanposturen kontsolidazioa, beti ere, kalitatezkoak eta iraunkorrak izango diren lanpostuak.\nGobernuak, ordea, ohi bezala, uko egin dio gai horiek lantzeari.


Gerbamont - Wikipedia, entziklopedia askea.\nDanielle POIROT (2014-2020)\n48° 00′ 17″ N, 6° 45′ 16″ E / 48.004722222222°N,6.7544444444444°E / 48.004722222222; 6.7544444444444Koordenatuak: 48° 00′ 17″ N, 6° 45′ 16″ E / 48.004722222222°N,6.7544444444444°E / 48.004722222222; 6.7544444444444\nRochesson, Sapois, Vagney eta Basse-sur-le-Rupt\nGerbamont Frantziako udalerria da, Vosges departamenduan dagoena, Grand Est eskualdean. 2013an 340 biztanle zituen.\n2007an Gerbamont udalerrian erroldatutako biztanleak 340 ziren. Familiak 135 ziren, horien artean 33 pertsona bakarrekoak ziren (26 bakarrik bizi ziren gizonak eta 7 bakarrik bizi ziren emakumeak), 40 seme-alabarik gabeko familiak ziren, 51 seme-alabak dituzten bikoteak ziren eta 11 seme-alabak dituzten guraso-bakarreko familiak ziren.\n2007an 188 etxebizitza zeuden, 131 familiaren etxebizitza nagusia ziren, 54 bigarren erresidentzia ziren eta 3 hutsik zeuden. 146 etxeak ziren eta 42 apartamentuak ziren. 131 etxebizitza nagusietatik 101 bere jabearen bizilekua ziren, 25 alokairuan okupaturik zeuden eta 5 doan lagata zeuden; 3 etxek bi gela zituzten, 16 etxek hiru zituzten, 30 etxek lau zituzten eta 82 etxek bost zituzten. 115 etxek euren parking plaza propioa zuten azpian. 59 etxetan ibilgailu bat zegoen eta 65 etxetan bat baino gehiago zituzten.\nGerbamont udalerriko biztanleria-piramidea 2009an .\n2007an lan egiteko adina zuten pertsonak 212 ziren, horien artean 173 aktiboak ziren eta 39 inaktiboak ziren. 173 pertsona aktiboetatik 160 lanean zeuden (92 gizon eta 68 emakume) eta 13 langabezian zeuden (3 gizon eta 10 emakume). 39 pertsona inaktiboetatik 11 erretiraturik zeuden, 18 ikasten zeuden eta 10 "bestelako inaktibo" gisa sailkaturik zeuden.\n2009an Gerbamont udalerrian 139 unitate fiskal zeuden, 383 pertsonek osaturik. Pertsona bakoitzeko diru-sarrera fiskalaren mediana urteko 17.010 euro zen.\n2007an zeuden 17 komertzioetatik, 1 janari enpresa zen, 2 material elektrikoaren fabrikazioko enpresak ziren, 5 eraikuntza enpresak ziren, 1 ibilgailuen saltze eta konpontze enpresa zen, 2 informazio eta komunikazio enpresak ziren, 2 higiezinen enpresak ziren, 1 zerbitzu enpresa zen, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2000. urtean Gerbamont udalerrian 17 nekazaritza-ustiategi zeuden, 348 hektarea erabiltzen.\nBNF: 152791243 (data)\nOrriaren azken aldaketa: 1 urtarrila 2020, 12:09.


Héctor Mendoza - Wikipedia, entziklopedia askea.\n1932ko uztailaren 10a\n2010eko abenduaren 29a (78 urte)\ngidoilaria, antzerki zuzendaria, unibertsitateko irakaslea eta antzerki aktorea\nHéctor Mendoza Franco (Apaseo el Grande, Guanajuato, 1932ko uztailaren 10a - Mexiko Hiria, 2010eko abenduaren 29a) mexikar antzerki-zuzendari eta antzerkigilea izan zen.\nMexikoko Unibertsitate Nazional Autonomoan Filosofia eta Letretako fakultatean ikasten ari zela hasi zen antzerkia lantzen. Zuzendari gisa ezagutarazi zuen lana Tirso de Molinaren Don Gil de las calzas verdesen egokitzapen abangoardiazko bat izan zen, pop artearen eraginpean. Lan horregatik Mexikoko Kritikari Independenteen Elkartearen saria jaso zuen, 1966an. Urte batzuk lehenago, Juan Ruiz de Alarcón saria jaso zuen, Mexikoko nagusia, Las cosas simples lanarengatik. 1970ean La danza del urogallo múltiple (1970, Basoilar anizkoitzaren dantza) zuzendu zuen, mexikar antzerkigile eta eleberrigile Luisa Josefina Hernándezen lankidetzarekin. Muntaketa horrek auto sakramental baten gisakoa izugarrizko oihartzuna izan zuen, eta bide berrietarako ateak zabaldu zituen Mexikoko eta unibertsitateko antzerkigintzan. Héctor Mendoza bere lanean baliabide berrien bila ibili izan zen beti, testua eta ikuskizuna osotasun harmonikoan elkartuz. Beste lan aipagarri batzuk: La dama boba, Lope de Vegarena (1983, Dama ergela); Los asesinos ciegos (1969, Hiltzaile itsuak); El tobogán (1952, Txirrista); La camelia (1959, Kamelia); Suplícame de amor (1964, Erregutu nazazu, maite hori), eta 1986-1990 bitartean, El día en que murió el señor Bernal dejándonos desamparados (Bernal jauna hil zen eguna gu babesgabe utzita); Noche decisiva en la vida sentimental de Eva Iriarte (Gau erabakigarria Eva Iriarteren bizitza sentimentalean); eta Secretos de familia (Familia sekretuak).\nOrriaren azken aldaketa: 23 otsaila 2019, 02:47.


Balio bereko lanaren ertzak - Soldatak - Udako serieak - Berria.eus\nOstirala, 2020ko 7\nBalio bereko lanaren ertzak. Legeak esaten du ordainsari berbera merezi dutela balio bereko lanek; alabaina, lan merkatuko bestelako faktore batzuek lausotu egiten dute agindu hori. Soldata osagarriek eta lanpostuak baloratzeko erabiltzen diren irizpideek, esaterako, soldata arrakala eragiten dute maiz.\nldundiko eraikinen garbiketaz arduratzen diren Garbialdiko lanuztea eta mobilizazioa LAB, UGT, ESK eta CCOOek deituta. MARISOL RAMIREZ / FOKU\n«Argi dago gizartean gure artean dauden desberdintasunak mantentzen direla enpleguan ere»\nAngel Elias. EHUko Lan Harreman eta Gizarte Langintza fakultateko dekanoa\n«Gaitasun asko norbere gaitasuntzat hartzen dira lanbide konpetentziatzat hartu beharrean»\nElena Perez. Eusko Jaurlaritzako Lan eta Gizarte Segurantzako zuzendaria\nSoldata baten osagai nagusiak\nBalio bereko lanaren ertzak\nNorbere lanaren prezioa


Maiatzean ere Internet bidezko klaseei eustea aurreikusten dute Durangaldeko ikastetxeek - Durangaldea - Anboto.org\nMaiatzean ere Internet bidezko klaseei eustea aurreikusten dute Durangaldeko ikastetxeek\nAritz Maldonado 2020-05-15 12:00\nCristina Uriarte Eusko Jaurlaritzako Hezkuntza sailburuak joan den astean esandakoak hautsak harrotu ditu. Sailburuaren berbetan, ikasleak maiatzaren 18tik aurrera itzuli ahalko lirateke ikastetxeetara, hau da, datorren astelehenetik aurrera. Sindikatuek hasieratik erakutsi zuten aurkako jarrera, eta gurasoen artean ere agerikoa zen kezka.\nAste honetan zehar, ostera, Eusko Jaurlaritzak esan du ikastetxeek "autonomia" edukiko dutela itzulera erabakitzeko. ANBOTOk jakindakoaren arabera, hainbat ikastetxek lasaitua hartu dute erabakiagaz, eta, orokorrean, maiatzean klase telematikoekin jarraituko dute. "Ez dugu aurreikusten itzulera orokorrik egongo denik. Internet bidezko klaseekin zailtasunak dituztenekin, DBHko ikasleekin batez ere, zer egin aztertzen ari gara", ipini du adibide moduan Jon Gorriño Durangoko Institutuko zuzendariak. Batxilergoko bigarren mailako ikasleekin selektibitatearen proba zelan prestatu ere aurreikusten ari dira.\nJesuitak ikastetxean ere pozik daude eskola telematikoekin. "Hasieran zaila izan zen, baina orain ikasle-irakasle hartu-eman hori bermatzen du", azaldu du Eva Rodriguez zuzendariak. Hala ere, ez dute baztertzen mailakako itzulera bat, beste hainbat zentrotan legez. "Ez da inolaz ere masiboa izango, eta klase horiek espazio handietan emango dira". Iritzi berekoak dira Ibaizabal ikastolan ere. Dena prest edukiko lukete maiatzaren 18ko itzulerarako, baina atzeratzea erabaki denez, tartea edukiko dute are gehiago fintzeko. "Egoera normalean ere, maiatzaren 15ean ziren amaitzekoak klaseak. Orain azterketetan geundeke", azaldu du Iker Gomez de Segura zuzendariak. "Orain artean, maila edo kasu bakoitzerako erabakiak hartu ditugu, eta beharrizan horien arabera prestatu dugu dena. Itzulerak progresiboa izan behar du. Selektibitatea prestatzeko klaseak ikastolan bertan izatea gura genuke, betiere osasun neurriak bermatuta", gaineratu du. Ikastetxeetan, azterketak Internet bitartez egitea egokitu zaie konfinamendu sasoian, eta orain aukera bi aztertzen ari dira: ikasgai batzuk Internet bitartez egitea, eta beste batzuk modu presentzialean.\nMaristak ikastetxean ere pozik daude sare bidezko klaseekin, eta ez dute beharrizanik ikusten batxilergoko ikasleak ikastetxera bueltatzeko. Ostera, Lanbide Heziketako ikasleak tailerrera itzultzeko aukera aztertzen ari dira. "Ikastetxean bertan eginiko pantaila eta maskarak jantzi beharko lituzkete ikasle zein irakasleek. Talde txikitan banatuko lirateke, eta askoz jota talde bi egongo lirateke zentroan aldi berean", azaldu du Daniel Irazola Maristetako zuzendariak. Bere berbetan, "malgutasuna" da gakoa.


Dolina - Wikipedia, entziklopedia askea.\nDolinaz jositako ingurunea Aralarko mendilerroan.\nDolina edo torka jatorri karstikoko sakongune itxi eta txikia da. Osin mota bat da, erliebe karstikoen ezaugarri berezi den sakonune geologiko berezia.\nOro har, dolinak ez dira kareharrizkoak bakarrik diren lurraldeetan, tupak osaturikoetan baizik, kareharri eta buztinez osaturiko harkaitzak, osagai bakoitza kopuru ezberdinean. Prozesua, erlatiboki sinplea da. Atmosferako Karbono dioxidoa euri urarekin konbinatzen da azido karbonikoa eratzeko. Honek, tupen kaltzio karbonatoa erasotzen du eta kaltzio bikarbonato bihurtzen du. Honela, buztina aske geratzen da. Hau, erliebearen beheko aldean metatzen da lur gorriko kubetak eratuz, dolina izena hartzen dutenak, baita uvala edo polje izeneko haran karstikoak. Lur gorria, deskaltzifikaziozko buztina da, eta, nekazaritzari dagokionez, oso emankorra da.\nHasieran, dolina guztiak xurgatzaileak dira (ura galtzen dute infiltrazio bidez). Ondoren, errekastoek buztina garraiatzen duten tokian, hau, dolinaren hondoan metatzen da, iragazgaitz egin eta urmael bihurtuz, eurien ondoren beteko den urmaela, eta poliki-poliki lehortuko da uren lurruntzeagatik. Dolina, eraketa karstiko bat da, harkaitzaren disoluzioa edo kobazulo baten sabaiaren erorketagatik eratutakoa. Tamaina ezberdinetako sakonune biribilak eratzen ditu. Oro har, putzu zabal bat bezala aurkezten da, gutxi gora-behera, laua den hondo batekin. Urak azpian hartzen baditu, aintzirak eratu daitezke.\nDisolbaketako dolinak lurzoruaren materia galtze motel baten ondorio dira, lehenengo putzutu eta gero infiltratu egiten diren euri urek disolbatuta. Hondoratze dolinak lurzorua hutsune karstiko baten gainean hondoratzen denean eratzen da, azken honen sabaiaren erorketagatik.\nOso sakona ez den hondo lau bat baldin badute, kubeta esaten zaie, edo platertxoko dolina, hondoan lur gorria duena, zeinek, karstifikazio prozesuek jarraitzea eragozten duen. Baina, prozesuak jarraitzen badu, dolinak inbutu itxura hartzen du. Orduan, putzuko dolina bat dago. Putzuko dolina, osin batekin lotuta egon daiteke: lurgainarekin lotuta dagoen horma azpibertikaleko hutsunea. Ohi, osinak, lurrazpiko sare batekin lotuta daude.\nDolina asko batzen direnean, uvala bat eratu daiteke, eta, eskala handiagoan, polje bat.\n↑ Harluxet Hiztegi Entziklopedikoa. Dolina. .


Iñaki Ochoa de Olza DBHIk Vicente Ferrer saria jaso du - Iruñerria - euskalerriairratia.eus\nIñaki Ochoa de Olza DBHIk Vicente Ferrer saria jaso du\nEuskalerria Irratia 2019-11-14 19:16\nGarapen Jasangarriko Helburuei buruzko %100 2030 Garapenerako Hezkuntza proiektua saritu dute.\nIñaki Ochoa de Olza DBHIk Garapenerako Heziketako "Vicente Ferrer" XI. Sari Nazionala jaso du, Garapen Jasangarriko Helburuei buruzko %100 2030 Garapenerako Hezkuntza proiektuagatik. 2018/2019 ikasturtean gauzatu dute, ikastetxeko irakasleen inplikazioarekin eta Bakea eta Elkartasuna Fundazioa GGKEak koordinatuta.\nSaritutako proiektua Eskola Solidarioen esparruan gauzatu da, aurten XI. Edizioa betetzen duena, eta bertan parte hartzen dute Nafarroako Gobernuko Hezkuntza eta Gizarte Eskubideetako Departamentuak eta Nafarroako Garapenerako GKEen Koordinatzailea.\nUxua Azpiroz, D ereduko balio etikoetako irakaslearen zuzendaritzapean, ikasleek ikasgelan eta ikasgelatik kanpo eta hainbat ikasgairen (Balio Etikoak, Geografia eta Historia, eremu zientifiko-matematikoa, Ekonomia eta Biologia) testuinguruan garatutako GJHei (Garapen Jasangarriko Helburuak) buruzko materialen, edukien, jardueren eta ekintza didaktikoen biltegi bat (datu-basea edo liburutegia) egin da web-orri gisa. Berdintasunarekin, memoria historikoarekin, migrazioekin, kultura-aniztasunarekin, lan zintzoarekin, pentsioekin edo klima-aldaketarekin lotutako jarduerak egin dira (azken kasu horretan, rap baten bidez), eta garapen jasangarriko hainbat helbururekin lotu dira.\nMaterialak euskarri digitalean sartu dira web-orrialdera (IOO%2030), eta ikastetxearen eskura geratzen dira, hezkuntza-komunitateko gainerako kideek (baita beste eskola-etapa batzuetan ere) eta/edo herritarrek erabil ditzaten, beste testuinguru batzuetan aplika daitezen.\nAzken helburua material horiek ikasgelan aldizka eta sistematikoki erabiltzea da, metodologia aktiboak erabiliz, hala nola ikaskuntza kooperatiboa edo ikaskuntza/zerbitzua.\nGizartea Hiru Herri Atarrabia